text:
σχεδόν ίσες ποσότητες του αερίου προσδιορισμού του μεγίστου της κλίμακας και του αραιωτικού.
 γ)
 Εάν ο αναλυτής CLD διαθέτει τρόπο λειτουργίας για την ανίχνευση μόνο ΝΟ, σε αντίθεση με την ανίχνευση όλων των NOX, ο αναλυτής CLD διατηρείται στη λειτουργία εντοπισμού μόνο του ΝΟ.
 δ)
 Χρησιμοποιείται αέριο προσδιορισμού του μεγίστου της κλίμακας CO2 που πληροί τις προδιαγραφές της παραγράφου 9.5.1 του παρόντος παραρτήματος και συγκέντρωση που είναι περίπου διπλάσια της μέγιστης συγκέντρωσης CO2 που αναμένεται κατά τη διάρκεια της δοκιμής εκπομπών.
 ε)
 Χρησιμοποιείται αέριο προσδιορισμού του μεγίστου της κλίμακας ΝΟ που πληροί τις προδιαγραφές της παραγράφου 9.5.1 του παρόντος παραρτήματος και συγκέντρωση που είναι περίπου διπλάσια της μέγιστης συγκέντρωσης ΝΟ που αναμένεται κατά τη διάρκεια της δοκιμής εκπομπών. Μπορεί να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση, ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 στ)
 Ο αναλυτής CLD ρυθμίζεται στο μηδέν και προσδιορίζεται το μέγιστο της κλίμακάς του. Προσδιορίζεται το μέγιστο της κλίμακας του αναλυτή CLD με τη χρήση του αερίου προσδιορισμού του μεγίστου της κλίμακας ΝΟ που προβλέπεται βάσει του στοιχείου ε) της παρούσας παραγράφου, μέσω του διαχωριστή αερίων. Το αέριο προσδιορισμού του μεγίστου της κλίμακας ΝΟ συνδέεται στη θύρα προσδιορισμού του μεγίστου της κλίμακας του διαχωριστή αερίων· συνδέεται αέριο μηδενισμού στη θύρα αραιωτικού του διαχωριστή αερίων· χρησιμοποιείται η ίδια ονομαστική αναλογία ανάμειξης με αυτήν που επιλέγεται στο στοιχείο β) της παρούσας παραγράφου· και χρησιμοποιείται η συγκέντρωση ΝΟ που προκύπτει από το διαχωριστή αερίων για τον προσδιορισμό του μεγίστου της κλίμακας του αναλυτή CLD. Εφαρμόζονται διορθώσεις στις ιδιότητες των αερίων, όπως απαιτούνται, ώστε να εξασφαλίζεται ακριβής διαχωρισμός των αερίων.
 ζ)
 Το αέριο προσδιορισμού του μεγίστου της κλίμακας CO2 συνδέεται στη θύρα προσδιορισμού του μεγίστου της κλίμακας του διαχωριστή αερίων.
 η)
 Το αέριο προσδιορισμού του μεγίστου της κλίμακας ΝΟ συνδέεται στη θύρα προσδιορισμού του μεγίστου της κλίμακας του διαχωριστή αερίων.
 θ)
 Ενώ το NO και το CO2 ρέουν μέσα από τον διαχωριστή αερίων, σταθεροποιείται το αποτέλεσμα του διαχωριστή αερίων. Προσδιορίζεται η συγκέντρωση CO2 που προκύπτει από τον διαχωριστή αερίων, εφαρμόζοντας τις διορθώσεις των ιδιοτήτων των αερίων που απαιτούνται για την εξασφάλιση του ακριβούς διαχωρισμού των αερίων. Η συγκέντρωση αυτή, x
 CO2act, καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3 του παρόντος παραρτήματος. Εναλλακτικά στη χρήση διαχωριστή αερίων, μπορεί να χρησιμοποιηθεί άλλη απλή διάταξη ανάμειξης αερίων. Στην περίπτωση αυτή, χρησιμοποιείται αναλυτής για τον προσδιορισμό της συγκέντρωσης του CO2. Εάν χρησιμοποιείται αναλυτής NDIR μαζί με μια απλή διάταξη ανάμειξης αερίων, πληροί τις απαιτήσεις της παρούσας παραγράφου και προσδιορίζεται το μέγιστο της κλίμακάς του με το αέριο προσδιορισμού του μεγίστου της κλίμακας CO2 του στοιχείου δ) της παρούσας παραγράφου. Η γραμμικότητα του αναλυτή NDIR πρέπει να ελέγχεται εκ των προτέρων σε όλο το εύρος τιμών, έως και στο διπλάσιο της μέγιστης συγκέντρωσης CO2 που αναμένεται κατά τη διάρκεια της δοκιμής.
 ι)
 Η συγκέντρωση NO μετράται κατάντη του διαχωριστή αερίων με τον


text:
αναλυτή CLD. Δίνεται χρόνος στον αναλυτή για σταθεροποίηση της απόκρισης. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή. Ενώ ο αναλυτής μετρά τη συγκέντρωση του δείγματος, καταγράφεται το αποτέλεσμα του αναλυτή για 30 δευτερόλεπτα. Από αυτά τα δεδομένα υπολογίζεται ο αριθμητικός μέσος της συγκέντρωσης, x
 NOmeas. Η τιμή x
 NOmeas καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3 του παρόντος παραρτήματος.
 ια)
 Η πραγματική συγκέντρωση ΝΟ υπολογίζεται στην έξοδο του διαχωριστή αερίων, x
 NOact, βάσει των συγκεντρώσεων αερίου προσδιορισμού του μεγίστου της κλίμακας και της τιμής x
 CO2act σύμφωνα με την εξίσωση (A.4-24). Η υπολογιζόμενη τιμή χρησιμοποιείται στους υπολογισμούς επαλήθευσης της απόσβεσης της εξίσωσης (A.4-23).
 ιβ)
 Οι τιμές που καταγράφονται σύμφωνα με τις παραγράφους 8.1.11.1.4 και 8.1.11.1.5 του παρόντος παραρτήματος χρησιμοποιούνται για τον υπολογισμό της απόσβεσης, όπως περιγράφεται στην παράγραφο 8.1.11.2.3 του παρόντος παραρτήματος.
 8.1.11.1.5. Διαδικασία επαλήθευσης της απόσβεσης H2O
 Η ακόλουθη μέθοδος ή η μέθοδος που συνιστάται από τον κατασκευαστή του οργάνου μπορεί να χρησιμοποιηθεί για τον προσδιορισμό της απόσβεσης H2O. Μπορεί επίσης να χρησιμοποιηθεί ορθή τεχνική κρίση για την ανάπτυξη διαφορετικού πρωτοκόλλου:
 α)
 Χρησιμοποιούνται σωληνώσεις από PTFE ή ανοξείδωτο χάλυβα για την πραγματοποίηση των απαραίτητων συνδέσεων.
 β)
 Εάν ο αναλυτής CLD διαθέτει τρόπο λειτουργίας για την ανίχνευση μόνο ΝΟ, σε αντίθεση με την ανίχνευση όλων των NOX, ο αναλυτής CLD διατηρείται στη λειτουργία εντοπισμού μόνο του ΝΟ.
 γ)
 Χρησιμοποιείται αέριο προσδιορισμού του μεγίστου της κλίμακας ΝΟ που πληροί τις προδιαγραφές της παραγράφου 9.5.1 του παρόντος παραρτήματος και συγκέντρωση η οποία πλησιάζει τη μέγιστη συγκέντρωση που αναμένεται κατά τη δοκιμή εκπομπών. Μπορεί να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση, ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 δ)
 Ο αναλυτής CLD ρυθμίζεται στο μηδέν και προσδιορίζεται το μέγιστο της κλίμακάς του. Προσδιορίζεται το μέγιστο της κλίμακας του αναλυτή CLD με το αέριο προσδιορισμού του μεγίστου της κλίμακας ΝΟ του στοιχείου γ) της παρούσας παραγράφου, καταγράφεται η συγκέντρωση του αερίου προσδιορισμού του μεγίστου της κλίμακας ως xNOdry και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3 του παρόντος παραρτήματος.
 ε)
 Το αέριο προσδιορισμού του μεγίστου της κλίμακας ΝΟ υγροποιείται με διοχέτευσή του, υπό μορφή φυσαλίδων, διαμέσου αποσταγμένου νερού μέσα σε σφραγισμένο δοχείο. Εάν το υγροποιημένο αέριο προσδιορισμού του μεγίστου της κλίμακας ΝΟ δεν περνά μέσα από αποξηραντή δείγματος για τη συγκεκριμένη δοκιμή επαλήθευσης, η θερμοκρασία του δοχείου ελέγχεται έτσι ώστε να παράγεται επίπεδο H2O περίπου ίσο με το μέγιστο γραμμομοριακό κλάσμα H2O που αναμένεται κατά τη δοκιμή εκπομπών. Εάν το υγροποιημένο αέριο προσδιορισμού του μεγίστου της κλίμακας ΝΟ δεν περνά μέσα από αποξηραντή δείγματος, οι υπολογισμοί επαλήθευσης της απόσβεσης της παραγράφου 8.1.11.2.3 του παρόντος παραρτήματος διαμορφώνουν την κλίμακα της μετρούμενης απόσβεσης H2O έως το μέγιστο γραμμομοριακό κλάσμα H2O που αναμένεται κατά τη δοκιμή εκπομπών. Εάν το υγροποιημένο αέριο προσδιορισμού του μεγίστου της

type: contracts

jurisdiction: EU


text:
κλίμακας ΝΟ περνά μέσα από αποξηραντή για τη συγκεκριμένη δοκιμή επαλήθευσης, η θερμοκρασία του δοχείου ελέγχεται έτσι ώστε να παράγεται επίπεδο H2O τουλάχιστον τόσο υψηλό όσο το μέγιστο αναμενόμενο στην έξοδο του αποξηραντή, σύμφωνα με τις απαιτήσεις της παραγράφου 9.3.2.3.1.1 του παρόντος παραρτήματος. Στην περίπτωση αυτή, οι υπολογισμοί επαλήθευσης της απόσβεσης που ορίζονται στην παράγραφο 8.1.11.2.3 του παρόντος παραρτήματος δεν διαμορφώνουν την κλίμακα της μετρούμενης απόσβεσης H2O.
 στ)
 Το υγροποιημένο αέριο δοκιμής ΝΟ εισάγεται στο σύστημα δειγματοληψίας. Μπορεί να εισάγεται ανάντη ή κατάντη ενός αποξηραντή δείγματος που χρησιμοποιείται κατά τη δοκιμή εκπομπών. Αναλόγως του σημείου εισαγωγής, επιλέγεται η αντίστοιχη μέθοδος υπολογισμού που παρατίθεται στο στοιχείο ε). Σημειώνεται ότι ο αποξηραντής δείγματος πληροί τις απαιτήσεις επαλήθευσης του αποξηραντή δείγματος της παραγράφου 8.1.8.5.8 του παρόντος παραρτήματος.
 ζ)
 Μετράται το γραμμομοριακό κλάσμα H2O στο υγροποιημένο αέριο προσδιορισμού του μεγίστου της κλίμακας NO. Εάν χρησιμοποιείται αποξηραντής δείγματος, το γραμμομοριακό κλάσμα H2O στο υγροποιημένο αέριο προσδιορισμού του μεγίστου της κλίμακας H2O μετράται κατάντη του αποξηραντή δείγματος, x
 H2Omeas. Συνιστάται το x
 H2Omeas να μετράται όσο το δυνατό πλησιέστερα στην είσοδο του αναλυτή CLD. Η τιμή x
 H2Omeas μπορεί να υπολογιστεί μέσω μετρήσεων του σημείου δρόσου, T
 dew, και της απόλυτης πίεσης, p
 total.
 η)
 Χρησιμοποιείται ορθή τεχνική κρίση για την πρόληψη της συμπύκνωσης στις γραμμές μεταφοράς, τα εξαρτήματα ή τις βαλβίδες από το σημείο μέτρησης του x
 H2Omeas έως τον αναλυτή. Συνιστάται το σύστημα να είναι σχεδιασμένο έτσι ώστε οι θερμοκρασίες των τοιχωμάτων στις γραμμές μεταφοράς, τα εξαρτήματα και τις βαλβίδες από το σημείο στο οποίο μετράται η τιμή x
 H2Omeas έως τον αναλυτή να είναι τουλάχιστον 5 K (5 °C) μεγαλύτερες του τοπικού σημείου δρόσου του αερίου δειγματοληψίας.
 θ)
 Μετράται η συγκέντρωση του υγροποιημένου αερίου προσδιορισμού του μεγίστου της κλίμακας ΝΟ με τον αναλυτή CLD. Δίνεται χρόνος στον αναλυτή για σταθεροποίηση της απόκρισης. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή. Ενώ ο αναλυτής μετρά τη συγκέντρωση του δείγματος, καταγράφεται το αποτέλεσμα του αναλυτή για 30 δευτερόλεπτα. Από αυτά τα δεδομένα υπολογίζεται ο αριθμητικός μέσος, x
 NOwet. Η τιμή x
 NOwet καταγράφεται και χρησιμοποιείται στους υπολογισμούς επαλήθευσης της απόσβεσης της παραγράφου 8.1.11.2.3 του παρόντος παραρτήματος.
 8.1.11.2. Υπολογισμοί επαλήθευσης απόσβεσης CLD
 Εκτελούνται υπολογισμοί επαλήθευσης της απόσβεσης ενός αναλυτή CLD όπως περιγράφεται στην παρούσα παράγραφο.
 8.1.11.2.1. Ποσότητα νερού που αναμένεται κατά τη δοκιμή
 Εκτιμάται το μέγιστο γραμμομοριακό κλάσμα νερού που αναμένεται κατά τη δοκιμή εκπομπών, x
 H2Oexp. Η εκτίμηση αυτή πραγματοποιείται στο σημείο που εισήχθη το υγροποιημένο αέριο προσδιορισμού του μεγίστου της κλίμακας ΝΟ βάσει του στοιχείου στ) της παραγράφου 8.1.11.1.5 του παρόντος παραρτήματος. Κατά την εκτίμηση του μέγιστου αναμενόμενου γραμμομοριακού κλάσματος νερού, λαμβάνονται υπόψη η μέγιστη αναμενόμενη περιεκτικότητα σε νερό του αέρα καύσης, των προϊόντων καύσης του καυσίμου και του αέρα αραίωσης (εάν ενδείκνυται). Εάν το υγροποιημένο αέριο προσδιορισμού του μεγίστου της κλίμακας ΝΟ εισήχθη στο σύστημα δειγματοληψίας ανάντη ενός αποξηραντή δείγματος κατά τη δοκιμή επαλήθευσης, δεν χρειάζεται να εκτιμηθεί το μέγιστο αναμενόμενο γραμμομοριακό κλάσμα νερού και η τιμή x


text:
H2Oexp τίθεται ίση με την τιμή x
 H2Omeas.
 8.1.11.2.2. Ποσότητα CO2 που αναμένεται κατά τη δοκιμή
 Εκτιμάται η μέγιστη συγκέντρωση CO2, x
 CO2exp, που αναμένεται κατά τη δοκιμή εκπομπών. Η εκτίμηση αυτή πραγματοποιείται στο σημείο του συστήματος δειγματοληψίας στο οποίο εισήχθησαν τα αναμεμειγμένα αέρια προσδιορισμού του μεγίστου της κλίμακας NO και CO2 σύμφωνα με το στοιχείο ι) της παραγράφου 8.1.11.1.4 του παρόντος παραρτήματος. Κατά την εκτίμηση της μέγιστης αναμενόμενης συγκέντρωσης CO2, λαμβάνεται υπόψη η μέγιστη αναμενόμενη περιεκτικότητα σε CO2 των προϊόντων καύσης του καυσίμου και του αέρα αραίωσης.
 8.1.11.2.3. Υπολογισμοί συνδυασμένης απόσβεσης H2O και CO2
 Η συνδυασμένη απόσβεση H2O και CO2 υπολογίζεται μέσω της εξίσωσης (A.4-23):
 (A.4-23)
 όπου:
 απόσβεση
 =
 ποσότητα της απόσβεσης του αναλυτή CLD.
 xNOdry
 =
 μετρούμενη συγκέντρωση ΝΟ ανάντη ενός δημιουργού φυσαλίδων, σύμφωνα με το στοιχείο δ) της παραγράφου 8.1.11.1.5 του παρόντος παραρτήματος.
 xNOwet
 =
 μετρούμενη συγκέντρωση ΝΟ κατάντη ενός δημιουργού φυσαλίδων, σύμφωνα με το στοιχείο θ) της παραγράφου 8.1.11.1.5 του παρόντος παραρτήματος.
 xH2Oexp
 =
 μέγιστο αναμενόμενο γραμμομοριακό κλάσμα νερού κατά τη δοκιμή εκπομπών σύμφωνα με την παράγραφο 8.1.11.2.1 του παρόντος παραρτήματος.
 xH2Omeas
 =
 = μετρούμενο γραμμομοριακό κλάσμα νερού κατά την επαλήθευση απόσβεσης σύμφωνα με το στοιχείο ζ) της παραγράφου 8.1.11.1.5 του παρόντος παραρτήματος.
 xNOmeas
 =
 μετρούμενη συγκέντρωση ΝΟ κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο ι) της παραγράφου 8.1.11.1.4 του παρόντος παραρτήματος.
 xNOact
 =
 πραγματική συγκέντρωση ΝΟ κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο ια) της παραγράφου 8.1.11.1.4 του παρόντος παραρτήματος, υπολογιζόμενη σύμφωνα με την εξίσωση (A.4-24).
 xCO2exp
 =
 μέγιστη αναμενόμενη συγκέντρωση CO2 κατά τη δοκιμή εκπομπών, σύμφωνα με την παράγραφο 8.1.11.2.2 του παρόντος παραρτήματος.
 xCO2act
 =
 πραγματική συγκέντρωση CO2 κατά την ανάμειξη αερίου προσδιορισμού του μεγίστου της κλίμακας ΝΟ με αέριο προσδιορισμού του μεγίστου της κλίμακας CO2, σύμφωνα με το στοιχείο θ) της παραγράφου 8.1.11.1.4 του παρόντος παραρτήματος.
 (A.4-24)
 Όπου:
 xNOspan
 =
 η συγκέντρωση αερίου προσδιορισμού του μεγίστου της κλίμακας ΝΟ που εισάγεται στον διαχωριστή αερίων σύμφωνα με το στοιχείο ε) της παραγράφου 8.1.11.1.4 του παρόντος παραρτήματος.
 xCO2span
 =
 η συγκέντρωση αερίου προσδιορισμού του μεγίστου της κλίμακας CO2 που εισάγεται στον διαχωριστή αερίων σύμφωνα με το στοιχείο δ) της παραγράφου 8.1.11.1.4 του παρόντος παραρτήματος.
 8.1.11.3. Επαλήθευση παρεμποδιστικής δράσης HC και H2O σε αναλυτή NDUV
 8.1.11.3.1. Πεδίο εφαρμογής και συχνότητα
 Εάν μετρώνται τα NOX με τη χρήση αναλυτή NDUV, το μέγεθος της παρεμποδιστικής δράσης του H2O και των υδρογονανθράκων επαληθεύεται μετά την αρχική εγκατάσταση του αναλυτή και μετά από μείζονα συντήρηση.
 8.1.11.3.2. Αρχές μέτρησης
 Οι υδρογονάνθρακες και το H2O μπορούν να δημιουργούν θετική παρεμποδιστική δράση με αναλυτή NDUV προκαλώντας απόκριση παρόμοια με αυτή των NOX. Εάν ο αναλυτής NDUV χρησιμοποιεί αλγορίθμους αντιστάθμισης που χρησιμοποιούν μετρήσεις άλλων αερίων για την πραγματοποίηση αυτής της επαλήθευσης παρεμποδιστικής δράσης, αυτές οι άλλες μετρήσεις διενεργούνται ταυτόχρονα για τον έλεγχο των αλγορίθμων κατά την επαλήθευση της παρεμποδιστικής δράσης στον αναλυτή.
 8.1.11.3.3. Απαιτήσεις συστήματος
 Ο αναλυτής NOX NDUV έχει συνδυαστική παρεμποδιστική δράση H2O


text:
και HC έως ±2 % της μέσης συγκέντρωσης NOX.
 8.1.11.3.4. Διαδικασία
 Η επαλήθευση της παρεμποδιστικής δράσης διενεργείται ως εξής:
 α)
 Ο αναλυτής NOX NDUV τίθεται σε λειτουργία, παραμένει σε λειτουργία, ρυθμίζεται στο μηδέν και προσδιορίζεται στο μέγιστο της κλίμακάς του σύμφωνα με τις οδηγίες του κατασκευαστή του οργάνου.
 β)
 Συνιστάται η εξαγωγή καυσαερίου του κινητήρα για την εκτέλεση της επαλήθευσης αυτής. Χρησιμοποιείται αναλυτής CLD που πληροί τις προδιαγραφές της παραγράφου 9.4 για την ποσοτικοποίηση των NOX στα καυσαέρια. Η απόκριση του CLD χρησιμοποιείται ως τιμή αναφοράς. Επίσης, μετριούνται οι HC στα καυσαέρια με αναλυτή FID που πληροί τις προδιαγραφές της παραγράφου 9.4. Η απόκριση του FID χρησιμοποιείται ως τιμή αναφοράς των υδρογονανθράκων.
 γ)
 Τα καυσαέρια του κινητήρα εισάγονται στον αναλυτή NDUV ανάντη οποιουδήποτε αποξηραντή δείγματος, εάν χρησιμοποιείται κατά τη δοκιμή.
 δ)
 Δίνεται χρόνος στον αναλυτή για σταθεροποίηση της απόκρισης. Ο χρόνος σταθεροποίησης μπορεί να περιλαμβάνει χρόνο για τον καθαρισμό της γραμμής μεταφοράς και χρόνο για να ληφθεί υπόψη η απόκριση του αναλυτή.
 ε)
 Ενώ όλοι οι αναλυτές μετρούν τη συγκέντρωση του δείγματος, καταγράφονται τα δεδομένα δειγματοληψίας για 30 δευτερόλεπτα και υπολογίζεται ο αριθμητικός μέσος για τους τρεις αναλυτές.
 στ)
 Η μέση τιμή του CLD αφαιρείται από τη μέση τιμή του NDUV.
 ζ)
 Η διαφορά αυτή πολλαπλασιάζεται με τον λόγο της αναμενόμενης μέσης συγκέντρωσης HC προς τη συγκέντρωση HC που μετρήθηκε κατά την επαλήθευση. Ο αναλυτής έχει ολοκληρώσει με επιτυχία την επαλήθευση παρεμποδιστικής δράσης που περιγράφεται στην παρούσα παράγραφο εάν το αποτέλεσμα είναι έως ±2 % της συγκέντρωσης NOX που αναμένεται στην οριακή τιμή εκπομπών, όπως ορίζεται στην εξίσωση (A.4-25):
 (A.4-25)
 όπου:
 =
 = η μέση συγκέντρωση NOX που έχει μετρηθεί με αναλυτή CLD [μmol/mol] ή [ppm]
 =
 = η μέση συγκέντρωση NOX που έχει μετρηθεί με αναλυτή NDUV [μmol/mol] ή [ppm]
 =
 = η μέση μετρούμενη συγκέντρωση HC [μmol/mol] ή [ppm]
 =
 = η μέση αναμενόμενη συγκέντρωση HC με πρότυπο αέριο [μmol/mol] ή [ppm]
 =
 = η μέση αναμενόμενη συγκέντρωση NOX με πρότυπο αέριο [μmol/mol] ή [ppm]
 8.1.11.4. Διείσδυση NO2 στον αποξηραντή δείγματος
 8.1.11.4.1. Πεδίο εφαρμογής και συχνότητα
 Εάν χρησιμοποιείται αποξηραντής δείγματος για την ξήρανση ενός δείγματος ανάντη ενός οργάνου μέτρησης NOX, αλλά δεν χρησιμοποιείται μετατροπέας NO2 σε ΝΟ ανάντη του αποξηραντή δείγματος, η επαλήθευση αυτή εκτελείται για τη διείσδυση του NO2 στον αποξηραντή δείγματος. Η επαλήθευση αυτή διενεργείται μετά την αρχική εγκατάσταση και μετά από μείζονα συντήρηση.
 8.1.11.4.2. Αρχές μέτρησης
 Ένας αποξηραντής δείγματος αφαιρεί τους υδρατμούς, οι οποίοι διαφορετικά θα μπορούσαν να παρεμβληθούν στη μέτρηση NOX. Ωστόσο, το νερό σε υγρή μορφή που παραμένει σε αποξηραντή δείγματος που δεν έχει σχεδιαστεί σωστά μπορεί να προκαλέσει την απομάκρυνση του NO2 από το δείγμα. Εάν χρησιμοποιείται αποξηραντής δείγματος χωρίς μετατροπέα NO2 σε ΝΟ προς τα ανάντη, μπορεί να απομακρύνει το NO2 από το δείγμα πριν από τη μέτρηση των NOX.
 8.1.11.4.3. Απαιτήσεις συστήματος
 Ο αποξηραντής δείγματος επιτρέπει να γίνεται μέτρηση τουλάχιστον του 95 % του συνολικού NO2 στη μέγιστη αναμενόμενη συγκέντρωση NO2.
 8.1.11.4.4. Διαδικασία
 Χρησιμοποιείται η ακόλουθη διαδικασία για την επαλήθευση των επιδόσεων του αποξηραντή δείγματος:
 α)
 Εγκατάσταση οργάνου. Εφαρμόζονται οι


text:
οδηγίες εκκίνησης και λειτουργίας των κατασκευαστών του αναλυτή και του αποξηραντή δείγματος. Ο αναλυτής και ο αποξηραντής δείγματος ρυθμίζονται όπως απαιτείται, ώστε να βελτιστοποιηθούν οι επιδόσεις.
 β)
 Εγκατάσταση εξοπλισμού και συλλογή δεδομένων.
 i)
 Πραγματοποιείται ρύθμιση στο μηδέν και στο μέγιστο της κλίμακας του/των αναλυτή/-ών αερίων ολικών NOX, όπως και πριν από μια δοκιμή εκπομπών.
 ii)
 Επιλέγεται αέριο βαθμονόμησης NO2 (το υπόλοιπο αέριο είναι ξηρός αέρας) με συγκέντρωση NO2 η οποία πλησιάζει τη μέγιστη αναμενόμενη κατά τη διάρκεια της δοκιμής συγκέντρωση. Μπορεί να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση, ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ2 είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 iii)
 Το συγκεκριμένο αέριο βαθμονόμησης υπερχειλίζεται στον καθετήρα ή στο εξάρτημα υπερχείλισης του συστήματος δειγματοληψίας αερίων. Δίνεται χρόνος για τη σταθεροποίηση της απόκρισης στα ολικά NOX, λαμβανομένων υπόψη των καθυστερήσεων στη μεταφορά και της απόκρισης του οργάνου.
 iv)
 Υπολογίζεται η μέση τιμή των καταγεγραμμένων δεδομένων ολικών NOX για 30 δευτερόλεπτα και η τιμή αυτή καταγράφεται ως x
 NOxref·
 v)
 Διακόπτεται η ροή του αερίου βαθμονόμησης ΝΟ2.
 vi)
 Στη συνέχεια, πραγματοποιείται κορεσμός του συστήματος δειγματοληψίας υπερχειλίζοντας την έξοδο μιας γεννήτριας σημείου δρόσου, ρυθμισμένης σε σημείο δρόσου 323 K (50 °C), έως τον καθετήρα ή το εξάρτημα υπερχείλισης του συστήματος δειγματοληψίας αερίου. Λαμβάνεται δείγμα της εξόδου της γεννήτριας σημείου δρόσου μέσω του συστήματος δειγματοληψίας και του ψύκτη για τουλάχιστον 10 λεπτά έως ότου να θεωρείται ότι ο ψύκτης θα απομακρύνει νερό με σταθερό ρυθμό.
 vii)
 Αλλάζει αμέσως η λειτουργία του, έτσι ώστε να υπερχειλίζει και πάλι το αέριο βαθμονόμησης NO2 που χρησιμοποιήθηκε για τον προσδιορισμό της τιμής x
 NOxref. Δίνεται χρόνος για τη σταθεροποίηση της απόκρισης στα ολικά NOX, λαμβανομένων υπόψη των καθυστερήσεων στη μεταφορά και της απόκρισης του οργάνου. Υπολογίζεται η μέση τιμή των καταγεγραμμένων δεδομένων ολικών NOX για 30 δευτερόλεπτα και η τιμή αυτή καταγράφεται ως x
 NOxmeas·
 viii)
 Η τιμή x
 NOxmeas διορθώνεται στην τιμή x
 NOxdry βάσει των υπολειπόμενων υδρατμών που έχουν περάσει μέσα από τον αποξηραντή δείγματος στις συνθήκες θερμοκρασίας και πίεσης που επικρατούν στην έξοδο του αποξηραντή δείγματος.
 γ)
 Αξιολόγηση επιδόσεων.
 Εάν η τιμή x
 NOxdry είναι μικρότερη από το 95 % της τιμής x
 NOxref, ο αποξηραντής δείγματος επισκευάζεται ή αντικαθίσταται.
 8.1.11.5. Επαλήθευση μετατροπής μετατροπέα NO2 σε NO
 8.1.11.5.1. Πεδίο εφαρμογής και συχνότητα
 Εάν χρησιμοποιείται αναλυτής που μετρά μόνο ΝΟ για τον προσδιορισμό των NOX, χρησιμοποιείται μετατροπέας ΝΟ2 σε ΝΟ ανάντη του αναλυτή. Η επαλήθευση αυτή εκτελείται μετά την εγκατάσταση του μετατροπέα, μετά από μείζονα συντήρηση και εντός διαστήματος 35 ημερών πριν από μια δοκιμή εκπομπών. Η επαλήθευση αυτή επαναλαμβάνεται με τη συγκεκριμένη συχνότητα, έτσι ώστε να επαληθεύεται ότι δεν έχει υποβαθμιστεί η καταλυτική δραστηριότητα του μετατροπέα NO2 σε NO.
 8.1.11.5.2. Αρχές μέτρησης
 Ένας μετατροπέας NO2 σε ΝΟ επιτρέπει σε έναν αναλυτή που μετρά μόνο ΝΟ να προσδιορίζει τα ολικά ΝΟX μετατρέποντας το NO2 στα καυσαέρια σε ΝΟ.
 8.1.11.5.3. Απαιτήσεις συστήματος
 Ένας μετατροπέας NO2 σε ΝΟ επιτρέπει τη μέτρηση τουλάχιστον


text:
του 95 % του ολικού NO2 στη μέγιστη αναμενόμενη συγκέντρωση NO2.
 8.1.11.5.4. Διαδικασία
 Χρησιμοποιείται η ακόλουθη διαδικασία για την επαλήθευση των επιδόσεων ενός μετατροπέα NO2 σε ΝΟ:
 α)
 Εφαρμόζονται οι οδηγίες εκκίνησης και λειτουργίας των κατασκευαστών του αναλυτή και του μετατροπέα NO2 σε NO για την εγκατάσταση των οργάνων. Ο αναλυτής και ο μετατροπέας ρυθμίζονται όπως απαιτείται, ώστε να βελτιστοποιηθούν οι επιδόσεις.
 β)
 Η είσοδος ενός οζονιστήρα συνδέεται με μια πηγή αέρα μηδενισμού ή οξυγόνου και η έξοδός του συνδέεται με τη μία θύρα ενός τρίοδου προσαρτήματος «Τ». Αέριο προσδιορισμού του μεγίστου της κλίμακας ΝΟ συνδέεται με μια άλλη θύρα και η είσοδος του μετατροπέα NO2 σε ΝΟ συνδέεται στην τελευταία θύρα.
 γ)
 Πραγματοποιούνται τα ακόλουθα βήματα κατά την εκτέλεση του ελέγχου αυτού:
 i)
 Ο αέρας του οζονιστήρα αντισταθμίζεται και η ισχύς του οζονιστήρα απενεργοποιείται, ενώ ο μετατροπέας NO2 σε ΝΟ ρυθμίζεται στη λειτουργία παράκαμψης (δηλαδή, σε λειτουργία ΝΟ). Δίνεται χρόνος για να επιτευχθεί σταθεροποίηση, λαμβανομένων υπόψη των καθυστερήσεων στη μεταφορά και της απόκρισης του οργάνου.
 ii)
 Οι ροές ΝΟ και αερίου μηδενισμού ρυθμίζονται έτσι ώστε η συγκέντρωση ΝΟ στον αναλυτή να πλησιάζει τη μέγιστη συγκέντρωση ολικών NOX που αναμένεται κατά τη δοκιμή. Η περιεκτικότητα του μείγματος αερίων σε NO2 είναι μικρότερη του 5 % της συγκέντρωσης ΝΟ. Η συγκέντρωση ΝΟ καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOref. Μπορεί να χρησιμοποιηθεί υψηλότερη συγκέντρωση σύμφωνα με τις συστάσεις του κατασκευαστή του οργάνου και την ορθή τεχνική κρίση, ώστε να επιτευχθεί επαλήθευση με ακρίβεια, εάν η αναμενόμενη συγκέντρωση ΝΟ είναι χαμηλότερη του ελάχιστου εύρους τιμών για την επαλήθευση που προσδιορίζεται από τον κατασκευαστή του οργάνου.
 iii)
 Η τροφοδοσία Ο2 του οζονιστήρα τίθεται σε λειτουργία και ο ρυθμός ροής Ο2 ρυθμίζεται έτσι ώστε το ΝΟ που υποδεικνύει ο αναλυτής να είναι περίπου 10 % κατώτερο της τιμής x
 NOref. Καταγράφεται η συγκέντρωση ΝΟ υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως x
 NO+O2mix.
 iv)
 Ο οζονιστήρας τίθεται σε λειτουργία και ο ρυθμός παραγωγής όζοντος ρυθμίζεται έτσι ώστε το ΝΟ που μετράται από τον αναλυτή να είναι περίπου 20 % της τιμής x
 NOref, διατηρώντας μη αντιδρόν ΝΟ σε ποσοστό τουλάχιστον 10 %. Η συγκέντρωση ΝΟ καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOmeas.
 v)
 Ο αναλυτής ΝΟX ρυθμίζεται στη λειτουργία ΝΟX και μετριούνται τα ολικά NOX. Η συγκέντρωση ΝΟX καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOxmeas.
 vi)
 Ο οζονιστήρας τίθεται εκτός λειτουργίας, αλλά η ροή αερίου μέσω του συστήματος διατηρείται. Ο αναλυτής NOX υποδεικνύει την τιμή των ΝΟX στο μείγμα ΝΟ + Ο2. Η συγκέντρωση ΝΟx καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOx+O2mix.
 vii)
 Η τροφοδοσία O2 τίθεται εκτός λειτουργίας. Ο αναλυτής NOXυποδεικνύει την τιμή των ΝΟX στο αρχικό


text:
μείγμα ΝΟ σε Ν2. Η συγκέντρωση ΝΟX καταγράφεται υπολογίζοντας τη μέση τιμή 30 δευτερολέπτων δεδομένων δειγματοληψίας από τον αναλυτή και η τιμή αυτή καταγράφεται ως τιμή x
 NOxref. Η τιμή αυτή δεν είναι μεγαλύτερη από την τιμή x
 NOref κατά ποσοστό μεγαλύτερο του 5 %.
 δ)
 Αξιολόγηση επιδόσεων. Η απόδοση του μετατροπέα NOX υπολογίζεται αντικαθιστώντας τις συγκεντρώσεις που έχουν ληφθεί στην εξίσωση (A.4-26):
 (A.4-26)
 ε)
 Εάν το αποτέλεσμα είναι μικρότερο από 95 %, ο μετατροπέας NO2 σε ΝΟ επισκευάζεται ή αντικαθίσταται.
 8.1.12. Μετρήσεις σωματιδιακού υλικού (PM)
 8.1.12.1. Επαληθεύσεις ζυγού PM και επαλήθευση διαδικασίας ζύγισης
 8.1.12.1.1. Πεδίο εφαρμογής και συχνότητα
 Στην παρούσα παράγραφο περιγράφονται τρεις επαληθεύσεις.
 α)
 Ανεξάρτητη επαλήθευση των επιδόσεων του ζυγού ΡΜ εντός διαστήματος 370 ημερών πριν από τη ζύγιση οποιουδήποτε φίλτρου.
 β)
 Ρύθμιση στο μηδέν και προσδιορισμός του μεγίστου της κλίμακας του ζυγού εντός διαστήματος 12 ωρών πριν από τη ζύγιση οποιουδήποτε φίλτρου.
 γ)
 Επαλήθευση ότι ο υπολογισμός της μάζας των φίλτρων αναφοράς πριν και μετά από μια συνεδρία ζύγισης φίλτρων είναι μικρότερος μιας προσδιορισμένης τιμής ανοχής.
 8.1.12.1.2. Ανεξάρτητη επαλήθευση
 Ο κατασκευαστής του ζυγού (ή αντιπρόσωπος εγκεκριμένος από τον κατασκευαστή του ζυγού) επαληθεύει τις επιδόσεις του ζυγού εντός 370 ημερών από τη δοκιμή σύμφωνα με τις διαδικασίες εσωτερικού ελέγχου.
 8.1.12.1.3. Ρύθμιση στο μηδέν και προσδιορισμός του μεγίστου της κλίμακας
 Οι επιδόσεις του ζυγού επαληθεύονται ρυθμίζοντας στο μηδέν και προσδιορίζοντας το μέγιστο της κλίμακας του ζυγού τουλάχιστον με ένα βάρος βαθμονόμησης, ενώ οποιαδήποτε βάρη χρησιμοποιούνται πληρούν τις προδιαγραφές της παραγράφου 9.5.2 του παρόντος παραρτήματος για την εκτέλεση της επαλήθευσης αυτής. Εφαρμόζεται μη αυτοματοποιημένη ή αυτοματοποιημένη διαδικασία:
 α)
 Κατά τη μη αυτοματοποιημένη διαδικασία, χρησιμοποιείται ζυγός, ο οποίος ρυθμίζεται στο μηδέν και στο μέγιστο της κλίμακάς του με τουλάχιστον ένα βάρος βαθμονόμησης. Εάν λαμβάνονται συνήθως μέσες τιμές επαναλαμβάνοντας τη διαδικασία ζύγισης ώστε να βελτιώνεται η ορθότητα και η ακρίβεια των μετρήσεων ΡΜ, εφαρμόζεται η ίδια διαδικασία για την επαλήθευση των επιδόσεων του ζυγού.
 β)
 Αυτοματοποιημένη διαδικασία εκτελείται με εσωτερικά βάρη βαθμονόμησης που χρησιμοποιούνται αυτομάτως για την επαλήθευση των επιδόσεων του ζυγού. Αυτά τα εσωτερικά βάρη βαθμονόμησης πληρούν τις προδιαγραφές της παραγράφου 9.5.2 του παρόντος παραρτήματος για την εκτέλεση της επαλήθευσης αυτής.
 8.1.12.1.4. Ζύγιση δειγμάτων αναφοράς
 Όλες οι ενδείξεις μάζας κατά τη διάρκεια μιας συνεδρίας ζύγισης επαληθεύονται με τη ζύγιση μέσων δειγματοληψίας ΡΜ αναφοράς (π.χ. φίλτρα) πριν και μετά από μια συνεδρία ζύγισης. Μια συνεδρία ζύγισης μπορεί να είναι τόσο σύντομη όσο είναι επιθυμητό αλλά δεν μπορεί να υπερβαίνει τις 80 ώρες, ενώ μπορεί να περιλαμβάνει τη λήψη ενδείξεων μάζας πριν και μετά από τη δοκιμή. Διαδοχικοί υπολογισμοί μάζας κάθε μέσου δείγματος ΡΜ αναφοράς δίνουν την ίδια τιμή εντός εύρους τιμών ±10 μg ή ±10 % της αναμενόμενης μάζας ολικών ΡΜ, ανάλογα με το ποια από τις δύο τιμές είναι μεγαλύτερη. Εάν οι διαδοχικές μετρήσεις φίλτρου δειγματοληψίας ΡΜ δεν εκπληρώνουν το κριτήριο αυτό, ακυρώνεται κάθε επιμέρους ένδειξη μάζας φίλτρου δοκιμής που προκύπτει μεταξύ των διαδοχικών υπολογισμών μάζας φίλτρου αναφοράς. Τα φίλτρα αυτά μπορούν να ζυγιστούν εκ νέου σε άλλη συνεδρία ζύγισης. Εάν ακυρωθεί φίλτρο μετά από δοκιμή, το διάστημα δοκιμής είναι άκυρο.


text:
Η επαλήθευση αυτή διενεργείται ως εξής:
 α)
 Τουλάχιστον δύο δείγματα μη χρησιμοποιημένων μέσων δειγματοληψίας ΡΜ διατηρούνται στο περιβάλλον σταθεροποίησης ΡΜ. Αυτά χρησιμοποιούνται ως στοιχεία αναφοράς. Επιλέγονται να χρησιμοποιηθούν ως στοιχεία αναφοράς μη χρησιμοποιημένα φίλτρα του ίδιου υλικού και μεγέθους.
 β)
 Τα στοιχεία αναφοράς σταθεροποιούνται στο περιβάλλον σταθεροποίησης ΡΜ. Τα στοιχεία αναφοράς θεωρείται ότι έχουν σταθεροποιηθεί εάν έχουν παραμείνει στο περιβάλλον σταθεροποίησης ΡΜ για τουλάχιστον 30 λεπτά και το περιβάλλον σταθεροποίησης ΡΜ πληρούσε τις προδιαγραφές της παραγράφου 9.3.4.4 του παρόντος παραρτήματος κατά τουλάχιστον τα 60 προηγούμενα λεπτά.
 γ)
 Χρησιμοποιείται αρκετές φορές ο ζυγός με δείγμα αναφοράς χωρίς να καταγράφονται οι τιμές.
 δ)
 Ο ζυγός ρυθμίζεται στο μηδέν και προσδιορίζεται το μέγιστο της κλίμακάς του. Μάζα δοκιμής τοποθετείται στον ζυγό (π.χ. βάρος βαθμονόμησης) και στη συνέχεια αφαιρείται, ώστε να εξασφαλιστεί ότι ο ζυγός επιστρέφει σε αποδεκτή μηδενική ένδειξη εντός του κανονικού χρόνου σταθεροποίησης.
 ε)
 Καθένα από τα μέσα αναφοράς (π.χ. φίλτρα) ζυγίζεται και καταγράφεται η μάζα του. Εάν λαμβάνονται κανονικά μέσες τιμές με επανάληψη της διαδικασίας ζύγισης ώστε να βελτιώνεται η ορθότητα και η ακρίβεια των μαζών των μέσων αναφοράς (π.χ. φίλτρων), χρησιμοποιείται η ίδια διαδικασία για τη μέτρηση των μέσων τιμών των μαζών των μέσων δειγματοληψίας (π.χ. φίλτρων).
 στ)
 Καταγράφονται το σημείο δρόσου του περιβάλλοντος του ζυγού, η θερμοκρασία του περιβάλλοντος και η ατμοσφαιρική πίεση.
 ζ)
 Οι καταγεγραμμένες συνθήκες του περιβάλλοντος χρησιμοποιούνται για τη διόρθωση των αποτελεσμάτων βάσει της άνωσης, όπως περιγράφεται στην παράγραφο 8.1.12.2 του παρόντος παραρτήματος. Η διορθωμένη βάσει της άνωσης μάζα κάθε στοιχείου αναφοράς καταγράφεται.
 η)
 Η διορθωμένη βάσει άνωσης μάζα αναφοράς καθενός μέσου αναφοράς (π.χ. φίλτρου) αφαιρείται από την προηγουμένως μετρημένη και καταγεγραμμένη διορθωμένη βάσει άνωσης μάζα.
 θ)
 Εάν οποιαδήποτε από τις παρατηρούμενες μάζες των φίλτρων αναφοράς μεταβληθεί περισσότερο από όσο επιτρέπεται βάσει της παρούσας παραγράφου, ακυρώνεται κάθε υπολογισμός μάζας που έχει γίνει μετά την τελευταία επιτυχημένη επικύρωση μάζας των μέσων αναφοράς (π.χ. φίλτρων). Φίλτρα ΡΜ αναφοράς δύνανται να απορριφθούν εάν έχει μεταβληθεί μόνο μία μάζα των φίλτρων περισσότερο από το επιτρεπόμενο ποσό και μπορεί να εντοπιστεί θετικά μια ειδική αιτία για τη μεταβολή της μάζας του συγκεκριμένου φίλτρου η οποία δεν έχει επηρεάσει τα άλλα φίλτρα της διαδικασίας. Συνεπώς, μπορεί να θεωρηθεί ότι η επαλήθευση έχει ολοκληρωθεί με επιτυχία. Στην περίπτωση αυτή, το επιμολυσμένο μέσο αναφοράς δεν περιλαμβάνεται στον προσδιορισμό της συμμόρφωσης με το στοιχείο ι) της παρούσας παραγράφου, αλλά το επηρεαζόμενο φίλτρο αναφοράς απορρίπτεται και αντικαθίσταται.
 ι)
 Εάν οποιεσδήποτε μάζες αναφοράς μεταβληθούν περισσότερο από όσο επιτρέπεται βάσει της παρούσας παραγράφου 8.1.12.1.4 του παρόντος παραρτήματος, όλα τα αποτελέσματα ΡΜ που προσδιορίστηκαν μεταξύ των δύο προσδιορισμών των μαζών αναφοράς ακυρώνονται. Εάν έχει απορριφθεί μέσο δειγματοληψίας ΡΜ αναφοράς σύμφωνα με το στοιχείο θ) της παρούσας παραγράφου, υπάρχει διαθέσιμη τουλάχιστον μία διαφορά μάζας αναφοράς που πληροί τα κριτήρια που ορίζονται στην παρούσα παράγραφο 8.1.12.1.4 του παρόντος παραρτήματος. Σε αντίθετη περίπτωση, όλα τα αποτελέσματα ΡΜ που προσδιορίστηκαν μεταξύ των δύο προσδιορισμών των μαζών των μέσων αναφοράς (π.χ. φίλτρων) ακυρώνονται.
 8.1.12.2. Διόρθωση άνωσης φίλτρου δειγματοληψίας PM
 8.1.12.2.1. Γενικά
 Το φίλτρο δειγματοληψίας PM διορθώνεται ως προς την άνωσή του στον αέρα. Η


text:
διόρθωση άνωσης εξαρτάται από την πυκνότητα του μέσου δειγματοληψίας, την πυκνότητα του αέρα και την πυκνότητα του βάρους βαθμονόμησης του ζυγού. Η διόρθωση άνωσης δεν λαμβάνει υπόψη την άνωση του ίδιου του ΡΜ, διότι η μάζα του ΡΜ συνήθως αντιστοιχεί μόνο στο (0,01 έως 0,10) % του συνολικού βάρους. Η διόρθωση αυτού του μικρού κλάσματος μάζας θα ήταν 0,010 % κατά μέγιστο. Οι διορθωμένες βάσει άνωσης τιμές αποτελούν τις μάζες απόβαρου των δειγμάτων ΡΜ. Αυτές οι διορθωμένες βάσει άνωσης τιμές της ζύγισης του φίλτρου πριν από τη δοκιμή αφαιρούνται στη συνέχεια από τις διορθωμένες βάσει άνωσης τιμές της ζύγισης μετά τη δοκιμή του αντίστοιχου φίλτρου ώστε να προσδιοριστεί η μάζα ΡΜ που εκπέμπεται κατά τη δοκιμή.
 8.1.12.2.2. Πυκνότητα φίλτρου δειγματοληψίας PM
 Διαφορετικά φίλτρα δειγματοληψίας ΡΜ έχουν διαφορετικές πυκνότητες. Χρησιμοποιείται η γνωστή πυκνότητα του μέσου δειγματοληψίας ή μια από τις πυκνότητες ορισμένων κοινών μέσων δειγματοληψίας, ως εξής:
 α)
 Στην περίπτωση βοριοπυριτικών υάλων επικαλυμμένων με PTFE, χρησιμοποιείται πυκνότητα μέσου δειγματοληψίας 300 kg/m3·
 β)
 Στην περίπτωση μέσων μεμβράνης (φιλμ) από PTFE με ενσωματωμένο δακτύλιο στήριξης από πολυμεθυλοπεντένιο που αντιστοιχεί στο 95 % της μάζας του μέσου, χρησιμοποιείται πυκνότητα μέσου δειγματοληψίας 920 kg/m3·
 γ)
 Στην περίπτωση μέσων μεμβράνης (φιλμ) από PTFE με ενσωματωμένο δακτύλιο στήριξης από PTFE, χρησιμοποιείται πυκνότητα μέσου δειγματοληψίας 2 144 kg/m3.
 8.1.12.2.3. Πυκνότητα αέρα
 Δεδομένου ότι το περιβάλλον του ζυγού PM ελέγχεται αυστηρά, ώστε να επικρατούν συνθήκες θερμοκρασίας περιβάλλοντος 295 ± 1 K (22 ± 1 °C) και σημείου δρόσου 282,5 ± 1 K (9,5 ± 1 °C), η πυκνότητα του αέρα εξαρτάται κυρίως από την ατμοσφαιρική πίεση. Συνεπώς, προσδιορίζεται διόρθωση άνωσης που εξαρτάται μόνον από την ατμοσφαιρική πίεση.
 8.1.12.2.4. Πυκνότητα βάρους βαθμονόμησης
 Χρησιμοποιείται η δηλούμενη πυκνότητα του υλικού του μεταλλικού βάρους βαθμονόμησης.
 8.1.12.2.5. Υπολογισμός διόρθωσης
 Το φίλτρο δειγματοληψίας PM διορθώνεται ως προς την άνωση μέσω της εξίσωσης (A.4-27):
 (A.4-27)
 όπου:
 mcor
 =
 = μάζα φίλτρου δειγματοληψίας ΡΜ διορθωμένη ως προς την άνωση
 muncor
 =
 = μάζα φίλτρου δειγματοληψίας ΡΜ μη διορθωμένη ως προς την άνωση
 ρair
 =
 = πυκνότητα του αέρα στο περιβάλλον του ζυγού
 ρweight
 =
 = πυκνότητα του βάρους βαθμονόμησης που χρησιμοποιείται για τον προσδιορισμό του μεγίστου της κλίμακας του ζυγού
 ρmedia
 =
 = πυκνότητα του φίλτρου δειγματοληψίας ΡΜ
 με
 (A.4-28)
 όπου:
 pabs
 =
 = απόλυτη πίεση στο περιβάλλον του ζυγού
 Mmix
 =
 = γραμμομοριακή μάζα του αέρα στο περιβάλλον του ζυγού
 R
 =
 = γραμμομοριακή σταθερά αερίου
 Tamb
 =
 = απόλυτη θερμοκρασία περιβάλλοντος στο περιβάλλον του ζυγού
 8.2. Επικύρωση οργάνων για δοκιμή
 8.2.1. Επικύρωση ελέγχου αναλογικής ροής για δειγματοληψία παρτίδας και ελάχιστου λόγου αραίωσης για δειγματοληψία παρτίδας ΡΜ
 8.2.1.1. Κριτήρια αναλογικότητας για ροόμετρα CVS
 8.2.1.1.1. Αναλογικές ροές
 Για οποιοδήποτε ζεύγος ροομέτρων, οι καταγεγραμμένοι ρυθμοί ροής δείγματος και ολικής ροής ή οι μέσες τιμές τους με συχνότητα 1 Hz χρησιμοποιούνται στους στατιστικούς υπολογισμούς του προσαρτήματος Α.3 του παραρτήματος 5. Προσδιορίζεται το τυπικό σφάλμα εκτίμησης, SEE, του ρυθμού ροής δείγματος έναντι του ρυθμού ολικής ροής. Για κάθε διάστημα δοκιμής, καταδεικνύεται ότι το SEE ήταν μικρότερο ή ίσο με 3,5 % του μέσου ρυθμού ροής δείγματος.
 8.2.1.1.2. Σταθερές ροές
 Για


text:
οποιοδήποτε ζεύγος ροομέτρων, οι καταγεγραμμένοι ρυθμοί δείγματος και ολικής ροής ή οι μέσες τιμές τους με συχνότητα 1 Hz χρησιμοποιούνται ώστε να καταδειχθεί ότι κάθε ρυθμός ροής ήταν σταθερός εντός εύρους τιμών έως ±2,5 % του αντίστοιχου μέσου ρυθμού ροής ή του ρυθμού ροής στόχου. Μπορούν να χρησιμοποιηθούν οι ακόλουθες εναλλακτικές επιλογές αντί της καταγραφής του αντίστοιχου ρυθμού ροής κάθε τύπου μετρητή:
 α)
 Εναλλακτική με σωλήνα Venturi κρίσιμης ροής. Στην περίπτωση Venturi κρίσιμης ροής, χρησιμοποιούνται οι καταγεγραμμένες συνθήκες στην είσοδο του Venturi ή η μέση τιμή τους με συχνότητα 1 Hz. Καταδεικνύεται ότι η πυκνότητα ροής στην είσοδο του Venturi ήταν σταθερή εντός εύρους τιμών έως ±2,5 % της μέσης πυκνότητας ή της πυκνότητας στόχου κατά τη διάρκεια κάθε διαστήματος δοκιμής. Στην περίπτωση Venturi κρίσιμης ροής CVS, αυτό μπορεί να καταδειχθεί αποδεικνύοντας ότι η απόλυτη θερμοκρασία στην είσοδο του Venturi ήταν σταθερή εντός εύρους τιμών έως ±4 % της μέσης θερμοκρασίας ή της απόλυτης θερμοκρασίας στόχου κατά τη διάρκεια κάθε διαστήματος δοκιμής.
 β)
 Εναλλακτική με αντλία θετικής εκτόπισης. Χρησιμοποιούνται οι καταγεγραμμένες συνθήκες στην είσοδο της αντλίας ή η μέση τιμή τους με συχνότητα 1 Hz. Καταδεικνύεται ότι η πυκνότητα ροής στην είσοδο της αντλίας ήταν σταθερή εντός εύρους τιμών έως ±2,5 % της μέσης πυκνότητας ή της πυκνότητας στόχου κατά τη διάρκεια κάθε διαστήματος δοκιμής. Στην περίπτωση αντλίας CVS, αυτό μπορεί να καταδειχθεί αποδεικνύοντας ότι η απόλυτη θερμοκρασία στην είσοδο της αντλίας ήταν σταθερή εντός εύρους τιμών έως ±2 % της μέσης θερμοκρασίας ή της απόλυτης θερμοκρασίας στόχου κατά τη διάρκεια κάθε διαστήματος δοκιμής.
 8.2.1.1.3. Απόδειξη αναλογικής δειγματοληψίας
 Για οποιοδήποτε αναλογικό δείγμα παρτίδας, όπως σάκος ή φίλτρο ΡΜ, καταδεικνύεται ότι πραγματοποιήθηκε αναλογική δειγματοληψία με έναν από τους ακόλουθους τρόπους, έχοντας υπόψη ότι μπορεί να παραλειφθεί έως το 5 % του συνολικού αριθμού σημείων δεδομένων ως ακραίες τιμές.
 Με βάση την ορθή τεχνική κρίση, καταδεικνύεται με τεχνική ανάλυση ότι το σύστημα ελέγχου αναλογικής ροής εξασφαλίζει εγγενώς την αναλογική δειγματοληψία σε όλες τις περιπτώσεις που αναμένονται κατά τη διάρκεια της δοκιμής. Παραδείγματος χάριν, μπορεί να χρησιμοποιηθούν CFV για τη ροή δείγματος και για την ολική ροή, εάν καταδειχθεί ότι έχουν πάντα τις ίδιες τιμές θερμοκρασίας και πίεσης στην είσοδο και ότι λειτουργούν πάντα υπό συνθήκες κρίσιμης ροής.
 Χρησιμοποιούνται οι μετρούμενες ή υπολογιζόμενες ροές και/ή οι συγκεντρώσεις του αερίου-ιχνηθέτη (π.χ. CO2) για τον προσδιορισμό του ελάχιστου λόγου αραίωσης για δειγματοληψία παρτίδας ΡΜ κατά τη διάρκεια του διαστήματος δοκιμής.
 8.2.1.2. Επικύρωση συστήματος αραίωσης μερικής ροής
 Για τον έλεγχο ενός συστήματος αραίωσης μερικής ροής ώστε να εξαχθεί αναλογικό δείγμα πρωτογενούς καυσαερίου, απαιτείται ταχεία απόκριση συστήματος. Αυτή προσδιορίζεται μέσω της ετοιμότητας του συστήματος αραίωσης μερικής ροής. Ο χρόνος μετατροπής για το σύστημα καθορίζεται σύμφωνα με τη διαδικασία που περιγράφεται στην παράγραφο 8.1.8.6.3.2. Ο πραγματικός έλεγχος του συστήματος αραίωσης μερικής ροής βασίζεται στις τρέχουσες μετρούμενες συνθήκες. Εάν ο συνδυασμένος χρόνος μετατροπής της μέτρησης ροής καυσαερίων και του συστήματος μερικής ροής είναι ≤ 0,3 δευτερόλεπτα, χρησιμοποιείται επιγραμμικός έλεγχος. Εάν ο χρόνος μετατροπής υπερβαίνει τα 0,3 δευτερόλεπτα, χρησιμοποιείται ο έλεγχος πρόβλεψης με βάση δοκιμή που έχει καταγραφεί. Στην περίπτωση


text:
αυτή, ο συνδυασμένος χρόνος ανόδου είναι ≤ 1 δευτερόλεπτο και ο συνδυασμένος χρόνος καθυστέρησης ≤ 10 δευτερόλεπτα. Η απόκριση του συνολικού συστήματος σχεδιάζεται έτσι ώστε να εξασφαλίζει ένα αντιπροσωπευτικό δείγμα των σωματιδίων, q
 mp,i
 (ροή δείγματος καυσαερίου στο σύστημα αραίωσης μερικής ροής), ανάλογο προς τη ροή της μάζας καυσαερίων. Για να προσδιοριστεί η αναλογικότητα, διεξάγεται ανάλυση παλινδρόμησης του q
 mp,i
 έναντι του q
 mew,i
 (ρυθμός ρο μάζας καυσαερίου σε υγρή βάση) με ρυθμό συλλογής δεδομένων τουλάχιστον 5 Hz και τηρούνται τα εξής κριτήρια:
 α)
 Ο συντελεστής συσχέτισης r
 2 της γραμμικής παλινδρόμησης μεταξύ q
 mp,i και q
 mew,i
 δεν είναι μικρότερος από 0,95·
 β)
 Το τυπικό σφάλμα εκτίμησης του q
 mp,i σε σχέση με το q
 mew,i
 δεν υπερβαίνει το 5 % του q
 mp το ανώτερο·
 γ)
 Η τομή q
 mp της γραμμής παλινδρόμησης δεν υπερβαίνει το ±2 % του q
 mp το ανώτερο.
 Έλεγχος πρόβλεψης απαιτείται εάν οι συνδυασμένοι χρόνοι μετατροπής του συστήματος σωματιδίων, t
 50,P, και του σήματος της ροής μάζας των καυσαερίων, t
 50,F είναι > 0,3 s. Στην περίπτωση αυτή, διεξάγεται μια προκαταρκτική δοκιμή και το σήμα της ροής μάζας καυσαερίων της δοκιμής αυτής μπορεί να χρησιμοποιηθεί για τον έλεγχο ροής του δείγματος στο σύστημα σωματιδίων. Σωστός έλεγχος του συστήματος αραίωσης μερικής ροής επιτυγχάνεται εάν η καμπύλη χρόνου του q
 mew,pre της προκαταρκτικής δοκιμής, η οποία ελέγχει το q
 mp, μεταβάλλεται με χρόνο πρόβλεψης t
 50,P + t
 50,F.
 Για τον καθορισμό της συσχέτισης μεταξύ q
 mp,i
 και qmew,i
 χρησιμοποιούνται τα στοιχεία που συλλέγονται κατά τη διάρκεια της πραγματικής δοκιμής, στα οποία ο χρόνος q
 mew,i ευθυγραμμίζεται με τον t
 50,F σε σχέση με q
 mp,i
 (ο t
 50,P δεν έχει καμία συνεισφορά στη χρονική ευθυγράμμιση). Η χρονική μεταβολή μεταξύ q
 mew και q
 mp είναι η διαφορά μεταξύ των χρόνων μετατροπής τους που καθορίστηκαν στην παράγραφο 8.1.8.6.3.2 του παρόντος παραρτήματος.
 8.2.2. Επικύρωση εύρους αναλυτή αερίων, επικύρωση μετατόπισης και διόρθωση μετατόπισης
 8.2.2.1. Επικύρωση εύρους
 Εάν ένας αναλυτής λειτουργεί πάνω από το 100 % του εύρους του οποιαδήποτε στιγμή κατά τη διάρκεια της δοκιμής, εκτελούνται τα ακόλουθα βήματα:
 8.2.2.1.1. Δειγματοληψία παρτίδας
 Για τη δειγματοληψία παρτίδας, αναλύεται ξανά το δείγμα χρησιμοποιώντας το χαμηλότερο εύρος αναλυτή που οδηγεί σε μέγιστη απόκριση οργάνου κατώτερη του 100 %. Το αποτέλεσμα δηλώνεται από το ελάχιστο εύρος στο οποίο ο αναλυτής λειτουργεί κάτω από το 100 % του εύρους του για ολόκληρη τη δοκιμή.
 8.2.2.1.2. Συνεχής δειγματοληψία
 Για τη συνεχή δειγματοληψία, επαναλαμβάνεται ολόκληρη η δοκιμή χρησιμοποιώντας το αμέσως υψηλότερο εύρος αναλυτή. Εάν ο αναλυτής λειτουργήσει ξανά πάνω από το 100 % του εύρους του, η δοκιμή επαναλαμβάνεται με τη χρήση του αμέσως υψηλότερου εύρους. Η επανάληψη της δοκιμής συνεχίζεται έως ότου ο αναλυτής να λειτουργεί πάντα κάτω από το 100 % του εύρους του για ολόκληρη τη δοκιμή.
 8.2.2.2. Επικύρωση μετατόπισης και διόρθωση μετατόπισης
 Εάν η μετατόπιση είναι έως ±1 %, τα δεδομένα μπορούν να γίνουν αποδεκτά χωρίς καμία διόρθωση ή μετά από διόρθωση. Εάν η μετατόπιση είναι μεγαλύτερη από ±1 %, υπολογίζονται δύο σύνολα αποτελεσμάτων ειδικών εκπομπών πέδησης για κάθε ρύπο


text:
ή ακυρώνεται η δοκιμή. Ένα σύνολο υπολογίζεται χρησιμοποιώντας δεδομένα πριν από τη διόρθωση μετατόπισης και ένα άλλο σύνολο δεδομένων υπολογίζεται αφού διορθωθούν όλα τα δεδομένα ως προς τη μετατόπιση σύμφωνα με την παράγραφο Α.1.6 του προσαρτήματος Α.1 και την παράγραφο A.2.10 του προσαρτήματος Α.2 του παραρτήματος 5. Πραγματοποιείται σύγκριση ως ποσοστό των μη διορθωμένων αποτελεσμάτων. Η διαφορά μεταξύ των μη διορθωμένων και των διορθωμένων τιμών των ειδικών εκπομπών πέδησης βρίσκεται εντός ±4 % των μη διορθωμένων τιμών ειδικών εκπομπών πέδησης. Διαφορετικά, ολόκληρη η δοκιμή είναι άκυρη.
 8.2.3. Προετοιμασία μέσων δειγματοληψίας ΡΜ (π.χ. φίλτρων) και ζύγιση απόβαρου
 Πριν από μια δοκιμή εκπομπών, εκτελούνται τα ακόλουθα βήματα για την προετοιμασία των μέσων (φίλτρων) δειγματοληψίας ΡΜ και του εξοπλισμού μέτρησης ΡΜ:
 8.2.3.1. Περιοδικές επαληθεύσεις
 Εξασφαλίζεται ότι το περιβάλλον του ζυγού και το περιβάλλον σταθεροποίησης ΡΜ πληρούν τις απαιτήσεις των περιοδικών επαληθεύσεων της παραγράφου 8.1.12 του παρόντος παραρτήματος. Το φίλτρο αναφοράς ζυγίζεται αμέσως πριν από τη ζύγιση των φίλτρων δοκιμής για τον προσδιορισμό κατάλληλου σημείου αναφοράς (βλ. λεπτομέρειες της διαδικασίας στην παράγραφο 8.1.12.1 του παρόντος παραρτήματος). Η επαλήθευση της σταθερότητας των φίλτρων αναφοράς μπορεί να γίνει μετά την περίοδο σταθεροποίησης μετά τη δοκιμή, αμέσως πριν από τη ζύγιση μετά τη δοκιμή.
 8.2.3.2. Οπτικός έλεγχος
 Τα μη χρησιμοποιημένα μέσα φίλτρου δειγματοληψίας ελέγχονται οπτικά για τον εντοπισμό ελαττωμάτων. Τα ελαττωματικά φίλτρα απορρίπτονται.
 8.2.3.3. Γείωση
 Χρησιμοποιούνται ηλεκτρικά γειωμένες τσιμπίδες ή συνδετήρας γείωσης για το χειρισμό των φίλτρων ΡΜ, όπως περιγράφεται στην παράγραφο 9.3.4 του παρόντος παραρτήματος.
 8.2.3.4. Μη χρησιμοποιημένα μέσα δειγματοληψίας
 Τα μη χρησιμοποιημένα μέσα δειγματοληψίας τοποθετούνται σε ένα ή περισσότερα δοχεία ανοικτά στο περιβάλλον σταθεροποίησης ΡΜ. Εάν χρησιμοποιούνται φίλτρα, μπορούν να τοποθετηθούν στο κάτω μισό μέρος μιας κασέτας φίλτρων.
 8.2.3.5. Σταθεροποίηση
 Τα μέσα δείγματος σταθεροποιούνται στο περιβάλλον σταθεροποίησης ΡΜ. Ένα μη χρησιμοποιημένο μέσο δείγματος μπορεί να θεωρηθεί σταθεροποιημένο εφόσον έχει παραμείνει στο περιβάλλον σταθεροποίησης ΡΜ για τουλάχιστον 30 λεπτά, κατά τη διάρκεια των οποίων το περιβάλλον σταθεροποίησης ΡΜ πληρούσε τις προδιαγραφές της παραγράφου 9.3.4. Ωστόσο, εάν αναμένεται μάζα PM 400 μg ή μεγαλύτερη, τότε τα μέσα δειγματοληψίας σταθεροποιούνται για τουλάχιστον 60 λεπτά.
 8.2.3.6. Ζύγιση
 Το μέσο δειγματοληψίας ζυγίζεται με αυτόματο ή μη αυτόματο τρόπο, ως εξής:
 α)
 Στην περίπτωση αυτόματης ζύγισης, ακολουθούνται οι οδηγίες του κατασκευαστή του συστήματος αυτοματισμού για την προετοιμασία των δειγμάτων προς ζύγιση.
 β)
 Στην περίπτωση μη αυτόματης ζύγισης, εφαρμόζεται ορθή τεχνική κρίση.
 γ)
 Προαιρετικά, επιτρέπεται ζύγιση αντικατάστασης (βλ. παράγραφο 8.2.3.10 του παρόντος παραρτήματος).
 δ)
 Μόλις ζυγιστεί το φίλτρο, επιστρέφεται στο τρυβλίο Petri και καλύπτεται.
 8.2.3.7. Διόρθωση άνωσης
 Το μετρούμενο βάρος διορθώνεται βάσει της άνωσης όπως περιγράφεται στην παράγραφο 8.1.12.2 του παρόντος παραρτήματος.
 8.2.3.8. Επανάληψη
 Οι μετρήσεις μάζας φίλτρου μπορεί να επαναληφθούν ώστε να προσδιοριστεί η μέση μάζα του φίλτρου με τη χρήση ορθής τεχνικής κρίσης και να αποκλειστούν ακραίες τιμές από τον υπολογισμό του μέσου όρου.
 8.2.3.9. Ζύγιση απόβαρου
 Μη χρησιμοποιημένα φίλτρα που έχουν ζυγιστεί όσον αφορά το απόβαρο φορτώνονται σε καθαρές κασέτες φίλτρου και οι φορτωμένες κασέτες τοποθετούνται σε καλυμμένο ή σφραγισμένο δοχείο πριν να μεταφερθούν στον θάλαμο δοκιμής για δειγματοληψία.
 8.2.3.10. Ζύγιση αντικατάστασης
 Η ζύγιση αντικατάστασης αποτελεί μια εναλλακτική επιλογή


text:
και, εάν χρησιμοποιηθεί, περιλαμβάνει τη μέτρηση ενός βάρους αναφοράς πριν και μετά από κάθε ζύγιση μέσου δειγματοληψίας ΡΜ (π.χ. φίλτρου). Παρόλο που στη ζύγιση αντικατάστασης απαιτούνται περισσότερες μετρήσεις, η διαδικασία αυτή πραγματοποιεί διόρθωση της μηδενικής μετατόπισης ενός βάρους και βασίζεται στη γραμμικότητα του ζυγού μόνο σε ένα μικρό εύρος τιμών. Είναι καταλληλότερη κατά τον ποσοτικό προσδιορισμό των μαζών του ολικού ΡΜ που είναι λιγότερο από 0,1 % της μάζας του μέσου δειγματοληψίας. Ωστόσο, ενδέχεται να μην είναι κατάλληλη, όταν οι μάζες των ολικών ΡΜ υπερβαίνουν το 1 % της μάζας του μέσου δειγματοληψίας. Εάν χρησιμοποιείται ζύγιση αντικατάστασης, χρησιμοποιείται για τη ζύγιση πριν από τη δοκιμή και για τη ζύγιση μετά τη δοκιμή. Το ίδιο βάρος αντικατάστασης χρησιμοποιείται τόσο για τη ζύγιση πριν από τη δοκιμή όσο και για τη ζύγιση μετά τη δοκιμή. Η μάζα του βάρους αντικατάστασης διορθώνεται βάσει της άνωσης, εάν η πυκνότητα του βάρους αντικατάστασης είναι μικρότερη από 2,0 g/cm3. Τα ακόλουθα βήματα αποτελούν παράδειγμα ζύγισης αντικατάστασης:
 α)
 Χρησιμοποιούνται ηλεκτρικά γειωμένες τσιμπίδες ή συνδετήρας γείωσης, όπως περιγράφεται στην παράγραφο 9.3.4.6 του παρόντος παραρτήματος.
 β)
 Χρησιμοποιείται στατικός ουδετεροποιητής, όπως περιγράφεται στην παράγραφο 9.3.4.6 του παρόντος παραρτήματος, για την ελαχιστοποίηση του στατικού ηλεκτρικού φορτίου σε οποιοδήποτε αντικείμενο πριν από την τοποθέτησή του στην πλάστιγγα του ζυγού.
 γ)
 Επιλέγεται βάρος αντικατάστασης που πληροί τις προδιαγραφές των βαρών βαθμονόμησης της παραγράφου 9.5.2 του παρόντος παραρτήματος. Το βάρος αντικατάστασης έχει επίσης την ίδια πυκνότητα με το βάρος που χρησιμοποιείται για τον προσδιορισμό του μεγίστου της κλίμακας του μικροζυγού και είναι παρόμοιο σε μάζα με ένα μη χρησιμοποιημένο μέσο δειγματοληψίας (π.χ. φίλτρο). Εάν χρησιμοποιούνται φίλτρα, η μάζα του βάρους θα πρέπει να είναι περίπου (80 έως 100) mg για τυπικά φίλτρα διαμέτρου 47 mm.
 δ)
 Η ένδειξη του σταθερού ζυγού καταγράφεται και στη συνέχεια αφαιρείται το βάρος βαθμονόμησης.
 ε)
 Ζυγίζεται μη χρησιμοποιημένο μέσο δειγματοληψίας (π.χ. καινούριο φίλτρο), καταγράφεται η ένδειξη του σταθερού ζυγού, καθώς και το σημείο δρόσου, η θερμοκρασία περιβάλλοντος και η ατμοσφαιρική πίεση του περιβάλλοντος του ζυγού.
 στ)
 Το βάρος βαθμονόμησης ζυγίζεται εκ νέου και καταγράφεται η ένδειξη του σταθερού ζυγού.
 ζ)
 Υπολογίζεται ο αριθμητικός μέσος των δύο ενδείξεων βάρους βαθμονόμησης που καταγράφηκαν αμέσως πριν και μετά από τη ζύγιση του μη χρησιμοποιημένου δείγματος. Αυτή η μέση τιμή αφαιρείται από την ένδειξη του μη χρησιμοποιημένου δείγματος και στη συνέχεια προστίθεται η πραγματική μάζα του βάρους βαθμονόμησης, όπως δηλώνεται στο πιστοποιητικό του βάρους βαθμονόμησης. Το αποτέλεσμα αυτό καταγράφεται. Αυτό είναι το απόβαρο του μη χρησιμοποιημένου δείγματος χωρίς να έχει γίνει διόρθωση βάσει της άνωσης.
 η)
 Αυτά τα βήματα ζύγισης αντικατάστασης επαναλαμβάνονται για τα υπόλοιπα μη χρησιμοποιημένα μέσα δειγματοληψίας.
 θ)
 Εφαρμόζονται οι οδηγίες των παραγράφων 8.2.3.7 έως 8.2.3.9 του παρόντος παραρτήματος μόλις ολοκληρωθεί η ζύγιση.
 8.2.4. Ετοιμασία και ζύγιση του δείγματος σωματιδιακού υλικού (PM) μετά τη δοκιμή
 Τα χρησιμοποιημένα φίλτρα δειγματοληψίας σωματιδιακού υλικού τοποθετούνται σε σκεπασμένα ή σφραγισμένα δοχεία, ή οι υποδοχείς φίλτρων είναι κλειστοί, ώστε να προστατεύονται τα φίλτρα δειγματοληψίας από τυχόν επιμόλυνση από ατμοσφαιρικούς παράγοντες. Προστατευμένα κατά τον τρόπο αυτόν, τα φίλτρα με φορτίο επιστρέφουν στον θάλαμο ή την αίθουσα προετοιμασίας


text:
των φίλτρων σωματιδιακού υλικού. Στη συνέχεια, τα φίλτρα δειγματοληψίας PM προετοιμάζονται και ζυγίζονται ανάλογα.
 8.2.4.1. Περιοδική επαλήθευση
 Εξασφαλίζεται ότι το περιβάλλον του ζυγού και το περιβάλλον σταθεροποίησης ΡΜ πληρούν τις απαιτήσεις των περιοδικών επαληθεύσεων της παραγράφου 8.1.12.1 του παρόντος παραρτήματος. Μετά την ολοκλήρωση της δοκιμής, τα φίλτρα επιστρέφουν στο περιβάλλον ζύγισης και σταθεροποίησης ΡΜ. Το περιβάλλον ζύγισης και σταθεροποίησης ΡΜ πληροί τις απαιτήσεις συνθηκών περιβάλλοντος της παραγράφου 9.3.4.4 του παρόντος παραρτήματος. Διαφορετικά, τα φίλτρα δοκιμής παραμένουν καλυμμένα έως ότου να επιτευχθούν κατάλληλες συνθήκες.
 8.2.4.2. Αφαίρεση από τα σφραγισμένα δοχεία
 Στο περιβάλλον σταθεροποίησης ΡΜ, τα δείγματα ΡΜ αφαιρούνται από τα σφραγισμένα δοχεία. Τα φίλτρα μπορούν να αφαιρεθούν από τις κασέτες τους πριν ή μετά τη σταθεροποίηση. Κατά την αφαίρεση ενός φίλτρου από μια κασέτα, το επάνω μισό μέρος της κασέτας διαχωρίζεται από το κάτω μισό με τη χρήση ενός διαχωριστή κασέτας σχεδιασμένου για τον σκοπό αυτό.
 8.2.4.3. Ηλεκτρική γείωση
 Για το χειρισμό δειγμάτων ΡΜ, χρησιμοποιούνται ηλεκτρικά γειωμένες τσιμπίδες ή συνδετήρας γείωσης, όπως περιγράφεται στην παράγραφο 9.3.4.5 ακολούθως.
 8.2.4.4. Οπτικός έλεγχος
 Τα συλλεχθέντα δείγματα ΡΜ και τα σχετικά μέσα δειγματοληψίας ελέγχονται οπτικά. Εάν η κατάσταση είτε του φίλτρου είτε του συλλεχθέντος δείγματος ΡΜ φαίνεται να έχει επιδεινωθεί ή εάν το σωματιδιακό υλικό έρθει σε επαφή με οποιαδήποτε άλλη επιφάνεια πέραν του φίλτρου, το δείγμα δεν μπορεί να χρησιμοποιηθεί για τον προσδιορισμό των εκπομπών σωματιδίων. Στην περίπτωση επαφής με άλλη επιφάνεια, η επιφάνεια που επηρεάζεται καθαρίζεται προτού να συνεχιστεί η διαδικασία.
 8.2.4.5. Σταθεροποίηση δειγμάτων σωματιδιακού υλικού (ΡΜ)
 Για να σταθεροποιηθούν, τα δείγματα ΡΜ τοποθετούνται σε ένα ή περισσότερα δοχεία ανοικτά στο περιβάλλον σταθεροποίησης ΡΜ, που περιγράφεται στην παράγραφο 9.3.4.3 του παρόντος παραρτήματος. Ένα δείγμα ΡΜ είναι σταθεροποιημένο εφόσον έχει παραμείνει στο περιβάλλον σταθεροποίησης ΡΜ για ένα από τα ακόλουθα χρονικά διαστήματα, κατά τη διάρκεια των οποίων το περιβάλλον σταθεροποίησης πληρούσε τις προδιαγραφές της παραγράφου 9.3.4.3 ακολούθως:
 α)
 Εάν αναμένεται ότι η συνολική επιφανειακή συγκέντρωση ΡΜ ενός φίλτρου θα είναι μεγαλύτερη από 0,353 μg/mm2, θεωρώντας ότι υπάρχει φορτίο 400 μg PM την επιφάνεια χρώσης ενός φίλτρου διαμέτρου 38 mm, το φίλτρο εκτίθεται στο περιβάλλον σταθεροποίησης για τουλάχιστον 60 λεπτά πριν από τη ζύγιση.
 β)
 Εάν αναμένεται ότι η συνολική επιφανειακή συγκέντρωση ΡΜ ενός φίλτρου θα είναι μικρότερη από 0,353 μg/mm2, το φίλτρο εκτίθεται στο περιβάλλον σταθεροποίησης για τουλάχιστον 30 λεπτά πριν από τη ζύγιση.
 γ)
 Εάν η συνολική επιφανειακή συγκέντρωση ΡΜ ενός φίλτρου που αναμένεται κατά τη διάρκεια μιας δοκιμής δεν είναι γνωστή, το φίλτρο εκτίθεται στο περιβάλλον σταθεροποίησης για τουλάχιστον 60 λεπτά πριν από τη ζύγιση.
 8.2.4.6. Προσδιορισμός της μάζας του φίλτρου μετά τη δοκιμή
 Επαναλαμβάνονται οι διαδικασίες της παραγράφου 8.2.3 (παράγραφοι 8.2.3.6 έως 8.2.3.9 του παρόντος παραρτήματος) για τον προσδιορισμό της μάζας του φίλτρου μετά τη δοκιμή.
 8.2.4.7. Ολική μάζα
 Η διορθωμένη βάσει της άνωσης μάζα απόβαρου κάθε φίλτρου αφαιρείται από την αντίστοιχη διορθωμένη βάσει της άνωσης μάζα του φίλτρου μετά τη δοκιμή. Το αποτέλεσμα είναι η ολική μάζα, m
 total, που χρησιμοποιείται στους υπολογισμούς του παραρτήματος 5.
 9. ΕΞΟΠΛΙΣΜΟΣ ΜΕΤΡΗΣΗΣ
 9.1. Προδιαγραφές δυναμόμετρου κινητήρα
 9.1.1. Έργο άξονα
 Χρησιμοποιείται δυναμόμετρο κινητήρα που


text:
διαθέτει κατάλληλα χαρακτηριστικά για την εκτέλεση του εφαρμοζόμενου κύκλου λειτουργίας, συμπεριλαμβανομένης της ικανότητας εκπλήρωσης των κατάλληλων κριτηρίων επικύρωσης κύκλου. Μπορούν να χρησιμοποιηθούν τα ακόλουθα δυναμόμετρα:
 α)
 Δυναμόμετρα δινορευμάτων ή υδραυλικού φρένου
 β)
 Δυναμόμετρα περιστροφής εναλλασσόμενου ή συνεχούς ρεύματος
 γ)
 Ένα ή περισσότερα δυναμόμετρα.
 9.1.2. Κύκλοι δοκιμών υπό μεταβατικές συνθήκες (NRTC και LSI-NRTC)
 Μπορεί να χρησιμοποιηθεί δυναμόμετρο ή μετρητής ροπής σε σειρά για τις μετρήσεις της ροπής.
 Όταν χρησιμοποιείται θάλαμος φορτίου, το σήμα ροπής μεταφέρεται στον άξονα του κινητήρα και εξετάζεται η αδράνεια του δυναμόμετρου. Η πραγματική ροπή του κινητήρα είναι η ροπή που μετριέται στον θάλαμο φορτίου συν τη στιγμή αδράνειας της πέδησης πολλαπλασιαζόμενη με τη γωνιακή επιτάχυνση. Το σύστημα ελέγχου πρέπει να πραγματοποιεί τον υπολογισμό αυτό σε πραγματικό χρόνο.
 9.1.3. Παρελκόμενα κινητήρα
 Το έργο των παρελκομένων κινητήρα που απαιτούνται για την τροφοδότηση με καύσιμο, τη λίπανση ή τη θέρμανση του κινητήρα, την κυκλοφορία ψυκτικού υγρού στον κινητήρα ή τη λειτουργία διατάξεων μετεπεξεργασίας λαμβάνεται υπόψη και τα παρελκόμενα αυτά εγκαθίστανται σύμφωνα με την παράγραφο 6.3.
 9.1.4. Διάταξη στερέωσης και σύστημα άξονα μετάδοσης κίνησης (κατηγορία NRSh)
 Στις περιπτώσεις που απαιτείται για τη σωστή δοκιμή ενός κινητήρα της κατηγορίας NRSh, χρησιμοποιούνται η διάταξη στερέωσης για την κλίνη δοκιμών και το σύστημα άξονα μετάδοσης ισχύος για τη σύνδεση με το σύστημα περιστροφής δυναμόμετρου που καθορίζονται από τον κατασκευαστή.
 9.2. Διαδικασία αραίωσης (όπου εφαρμόζεται)
 9.2.1. Συνθήκες αραιωτικού και συγκεντρώσεις υποβάθρου
 Τα αέρια συστατικά μπορούν να μετριούνται σε πρωτογενή ή αραιωμένη μορφή, ενώ για τη μέτρηση των ΡΜ απαιτείται γενικά αραίωση. Η αραίωση μπορεί να γίνεται ή με σύστημα αραίωσης πλήρους ροής ή με σύστημα αραίωσης μερικής ροής. Όταν πραγματοποιείται αραίωση, τα καυσαέρια αραιώνονται με αέρα περιβάλλοντος, με συνθετικό αέρα ή με άζωτο. Για τη μέτρηση των αέριων εκπομπών, το αραιωτικό έχει θερμοκρασία τουλάχιστον 288 K (15 °C). Για τη δειγματοληψία ΡΜ, η θερμοκρασία του αραιωτικού προσδιορίζεται στην παράγραφο 9.2.2 για το CVS και στην παράγραφο 9.2.3 για το PFD του παρόντος παραρτήματος με διάφορους λόγους αραίωσης. Η ικανότητα ροής του συστήματος αραίωσης είναι αρκετά μεγάλη ώστε να εξαλείφεται κάθε συμπύκνωση νερού στα συστήματα αραίωσης και δειγματοληψίας. Εάν η υγρασία του αέρα είναι υψηλή, επιτρέπεται η αφύγρανση του αέρα αραίωσης πριν εισέλθει στο σύστημα αραίωσης. Τα τοιχώματα της σήραγγας αραίωσης μπορούν να είναι προθερμασμένα ή μονωμένα, όπως και η σωλήνωση κύριου ρεύματος κατάντη της σήραγγας, ώστε να αποφεύγεται η κατακρήμνιση συστατικών που περιέχουν νερό από αέρια σε υγρή φάση («υδατική συμπύκνωση»).
 Πριν αναμειχθεί αραιωτικό με καυσαέρια, μπορεί να προετοιμαστεί αυξάνοντας ή μειώνοντας τη θερμοκρασία ή την υγρασία του. Μπορούν να αφαιρούνται συστατικά από το αραιωτικό, ώστε να μειώνονται οι συγκεντρώσεις υποβάθρου τους. Εφαρμόζονται οι ακόλουθες διατάξεις για την αφαίρεση συστατικών ή για να λαμβάνονται υπόψη οι συγκεντρώσεις υποβάθρου:
 α)
 Οι συγκεντρώσεις συστατικών στο αραιωτικό μπορούν να μετρώνται και να αντισταθμίζονται όσον αφορά τις επιδράσεις υποβάθρου στα αποτελέσματα της δοκιμής. Βλέπε παράρτημα 5 για τους υπολογισμούς αντιστάθμισης των συγκεντρώσεων υποβάθρου.
 β)
 Για τη μέτρηση αερίων ή σωματιδιακών ρύπων υποβάθρου επιτρέπονται οι ακόλουθες αλλαγές στις απαιτήσεις των παραγράφων 7.2, 9.3 και 9.4 του παρόντος παραρτήματος:
 i)
 Δεν


text:
απαιτείται η χρήση αναλογικής δειγματοληψίας·
 ii)
 Μπορούν να χρησιμοποιηθούν μη θερμαινόμενα συστήματα δειγματοληψίας·
 iii)
 Μπορεί να χρησιμοποιηθεί συνεχής δειγματοληψία ανεξάρτητα από τη χρήση δειγματοληψίας παρτίδας για εκπομπές αραιωμένου καυσαερίου·
 iv)
 Μπορεί να χρησιμοποιηθεί δειγματοληψία παρτίδας ανεξάρτητα από τη χρήση συνεχούς δειγματοληψίας για εκπομπές αραιωμένου καυσαερίου.
 γ)
 Οι ακόλουθες εναλλακτικές επιλογές είναι διαθέσιμες ώστε να λαμβάνεται υπόψη το ΡΜ υποβάθρου:
 i)
 Για την αφαίρεση του ΡΜ υποβάθρου, το αραιωτικό διηθείται με φίλτρα ιδανικής απόδοσης (HEPA) που πληρούν προδιαγραφές αρχικής ελάχιστης απόδοσης συλλογής 99,97 % (βλ. παράγραφο 2.1.42 του παρόντος κανονισμού για διαδικασίες σχετικά με τις αποδόσεις των φίλτρων HEPA).
 ii)
 Για τη διόρθωση των ΡΜ υποβάθρου χωρίς διήθηση σε φίλτρο HEPA, τα ΡΜ υποβάθρου δεν αποτελούν ποσοστό μεγαλύτερο του 50 % των καθαρών ΡΜ που συλλέγονται στο φίλτρο δειγματοληψίας.
 iii)
 Επιτρέπονται διορθώσεις υποβάθρου στο καθαρό ΡΜ χωρίς διήθηση σε φίλτρο HEPA χωρίς περιορισμούς πίεσης.
 9.2.2. Σύστημα πλήρους ροής
 Αραίωση πλήρους ροής· δειγματοληψία σταθερού όγκου (CVS). Η πλήρης ροή πρωτογενούς καυσαερίου αραιώνεται σε μια σήραγγα αραίωσης. Μπορεί να διατηρείται σταθερή ροή διατηρώντας τη θερμοκρασία και την πίεση στο ροόμετρο εντός των ορίων. Στην περίπτωση μη σταθερής ροής, η ροή μετράται απευθείας ώστε να είναι δυνατή η αναλογική δειγματοληψία. Το σύστημα σχεδιάζεται ως εξής (βλέπε σχήμα A.4-5):
 α)
 Χρησιμοποιείται σήραγγα με εσωτερικές επιφάνειες από ανοξείδωτο χάλυβα. Ολόκληρη η σήραγγα αραίωσης είναι γειωμένη. Εναλλακτικά, μπορούν να χρησιμοποιηθούν μη αγώγιμα υλικά για τις κατηγορίες κινητήρων που δεν υπόκεινται σε όρια σωματιδιακού υλικού (PM) ή αριθμού σωματιδίων (PN).
 β)
 Η αντίθλιψη του συστήματος εξαγωγής δεν μειώνεται τεχνητά από το σύστημα εισαγωγής αέρα αραίωσης. Η στατική πίεση στο σημείο εισαγωγής του πρωτογενούς καυσαερίου στη σήραγγα διατηρείται σε τιμές έως ± 1,2 kPa της ατμοσφαιρικής πίεσης.
 γ)
 Για σκοπούς διευκόλυνσης της ανάμειξης, το πρωτογενές καυσαέριο εισάγεται στη σήραγγα με διεύθυνση προς τα κατάντη, κατά μήκος του άξονα της σήραγγας. Ένα κλάσμα αέρα αραίωσης ενδέχεται να εισαχθεί ακτινικά από την εσωτερική επιφάνεια της σήραγγας, ώστε να ελαχιστοποιείται η αλληλεπίδραση των καυσαερίων με τα τοιχώματα της σήραγγας.
 δ)
 Για τη δειγματοληψία ΡΜ, η θερμοκρασία των αραιωτικών (αέρας περιβάλλοντος, συνθετικός αέρας ή άζωτο, όπως αναφέρεται στην παράγραφο 9.2.1 του παρόντος παραρτήματος) διατηρείται μεταξύ 293 και 325 K (20 έως 52°C) πολύ κοντά στην είσοδο της σήραγγας αραίωσης.
 ε)
 Ο αριθμός Reynolds, Re, είναι τουλάχιστον 4 000 για το ρεύμα αραιωμένου καυσαερίου, όπου η τιμή Re βασίζεται στην εσωτερική διάμετρο της σήραγγας αραίωσης. Ο αριθμός Re ορίζεται στο παράρτημα 5. Εκτελείται επαλήθευση της κατάλληλης ανάμειξης διαπερνώντας έναν καθετήρα δειγματοληψίας εγκάρσια στη διάμετρο της σήραγγας, κάθετα και οριζόντια. Εάν η απόκριση του αναλυτή δείξει απόκλιση άνω του ±2 % της μέσης μετρούμενης συγκέντρωσης, το CVS λειτουργεί με υψηλότερο ρυθμό ροής ή εγκαθίσταται πλάκα ή στόμιο ανάμειξης για τη βελτίωση της ανάμειξης.
 στ)
 Προετοιμασία μέτρησης ροής. Το αραιωμένο καυσαέριο προετοιμάζεται πριν από τη μέτρηση του ρυθμού ροής του, εφόσον η προετοιμασία αυτή λαμβάνει χώρα κατάντη προθερμασμένων καθετήρων δείγματος HC ή ΡΜ, ως εξής:
 i)
 Μπορεί να χρησιμοποιηθούν εξομαλυντές ροής, αποσβεστήρες πάλμωσης ή και τα δύο.
 ii)
 Μπορεί να χρησιμοποιηθεί φίλτρο.
 iii)
 Μπορεί να χρησιμοποιηθεί


text:
εναλλάκτης θερμότητας για τον έλεγχο της θερμοκρασίας ανάντη οποιουδήποτε ροομέτρου, αλλά λαμβάνονται μέτρα για την πρόληψη υδατικής συγκέντρωσης.
 ζ)
 Υδατική συμπύκνωση.
 Η υδατική συμπύκνωση αποτελεί συνάρτηση της υγρασίας, της πίεσης, της θερμοκρασίας και των συγκεντρώσεων άλλων συστατικών, όπως του θειικού οξέως. Οι παράμετροι αυτές ποικίλλουν ως συνάρτηση της υγρασίας του αέρα εισαγωγής στον κινητήρα, της υγρασίας του αέρα αραίωσης, της αναλογίας αέρα-καυσίμου στον κινητήρα και της σύνθεσης του καυσίμου, συμπεριλαμβανομένης της ποσότητας υδρογόνου και θείου στο καύσιμο.
 Για να εξασφαλιστεί ότι μετράται ροή που αντιστοιχεί σε μετρούμενη συγκέντρωση, πρέπει είτε να εμποδίζεται η υδατική συμπύκνωση μεταξύ της θέσης του καθετήρα δειγματοληψίας και της εισόδου του ροομέτρου στη σήραγγα αραίωσης ή να επιτρέπεται να προκύψει υδατική συμπύκνωση και να μετράται η υγρασία στην είσοδο του ροομέτρου. Τα τοιχώματα της σήραγγας αραίωσης ή η σωλήνωση κύριου ρεύματος κατάντη της σήραγγας μπορεί να προθερμαίνονται ή να μονώνονται ώστε να προλαμβάνεται η υδατική συμπύκνωση. Η υδατική συμπύκνωση προλαμβάνεται σε όλη τη σήραγγα αραίωσης. Ορισμένα συστατικά των καυσαερίων μπορεί να αραιώνονται ή να εξαλείφονται μέσω της παρουσίας υγρασίας.
 Για τη δειγματοληψία ΡΜ, η ήδη αναλογική ροή που προέρχεται από το CVS υποβάλλεται σε βοηθητική αραίωση (μία ή περισσότερες) ώστε να επιτευχθεί ο ζητούμενος συνολικός λόγος αραίωσης που παρουσιάζεται στο σχήμα A.4-6 και αναφέρεται στην παράγραφο 9.2.3.2. του παρόντος παραρτήματος.
 η)
 Ο ελάχιστος συνολικός λόγος αραίωσης είναι από 5:1 έως 7:1 και τουλάχιστον 2:1 κατά το στάδιο βασικής αραίωσης βάσει του μέγιστου ρυθμού ροής καυσαερίων του κινητήρα κατά τη διάρκεια του κύκλου δοκιμής ή κατά το διάστημα δοκιμής.
 θ)
 Ο συνολικός χρόνος παραμονής στο σύστημα είναι από 0,5 έως 5 δευτερόλεπτα, όπως μετράται από το σημείο εισαγωγής του αραιωτικού έως τον υποδοχέα (τους υποδοχείς) του φίλτρου.
 ι)
 Ο χρόνος παραμονής στο σύστημα βοηθητικής αραίωσης, εάν υπάρχει τέτοιο σύστημα, είναι τουλάχιστον 0,5 δευτερόλεπτα, μετρούμενος από το σημείο δευτερεύουσας εισαγωγής αραιωτικού έως τον υποδοχέα (τους υποδοχείς) του φίλτρου.
 Για να προσδιοριστεί η μάζα των σωματιδίων, απαιτείται σύστημα δειγματοληψίας σωματιδίων, φίλτρο δειγματοληψίας σωματιδίων, ζυγός σταθμικής ανάλυσης και θάλαμος ζύγισης ελεγχόμενης θερμοκρασίας και υγρασίας.
 Σχήμα A.4-5
 Παραδείγματα διατάξεων δειγματοληψίας αραίωσης πλήρους ροής
 9.2.3. Σύστημα αραίωσης μερικής ροής (PFD)
 9.2.3.1. Περιγραφή συστήματος μερικής ροής
 Σχηματική απεικόνιση ενός συστήματος PFD παρουσιάζεται στο σχήμα A.4-6. Πρόκειται για μια γενική σχηματική απεικόνιση που παρουσιάζει τις αρχές εξαγωγής δείγματος, αραίωσης και δειγματοληψίας ΡΜ. Σκοπός της δεν είναι να δείξει ότι όλα τα στοιχεία που περιγράφονται στο σχήμα είναι απαραίτητα για άλλα πιθανά συστήματα δειγματοληψίας που ικανοποιούν την πρόθεση συλλογής δειγμάτων. Επιτρέπονται και άλλες διατάξεις που δεν ταιριάζουν με το συγκεκριμένο σχήμα, υπό την προϋπόθεση ότι εξυπηρετούν τον ίδιο σκοπό συλλογής δειγμάτων, αραίωσης και δειγματοληψίας ΡΜ. Πρέπει να ικανοποιούν άλλα κριτήρια, όπως αυτά που αναφέρονται στις παραγράφους 8.1.8.6 (περιοδική βαθμονόμηση) και 8.2.1.2 (επικύρωση) για συστήματα PFD μεταβλητού λόγου αραίωσης, και στην παράγραφο 8.1.4.5, καθώς και στον πίνακα A.4-5 (επαλήθευση γραμμικότητας), και στην παράγραφο 8.1.8.5.7 (επαλήθευση) για συστήματα PFD σταθερού λόγου αραίωσης του παρόντος παραρτήματος.
 Όπως απεικονίζεται στο σχήμα A.4-6, το πρωτογενές καυσαέριο ή η βασική αραιωμένη ροή μεταφέρεται από το σωλήνα εξαγωγής EP ή από το


text:
σύστημα CVS, αντιστοίχως, στη σήραγγα αραίωσης DT μέσω του καθετήρα δειγματοληψίας SP και της γραμμής μεταφοράς TL. Η συνολική ροή μέσω της σήραγγας ρυθμίζεται με ελεγκτή ροής και με την αντλία δειγματοληψίας Ρ του συστήματος δειγματοληψίας σωματιδίων (PSS). Για την αναλογική δειγματοληψία πρωτογενούς καυσαερίου, η ροή αέρα αραίωσης ελέγχεται από τον ελεγκτή ροής FC1, ο οποίος μπορεί να χρησιμοποιεί τις τιμές q
 mew (ρυθμός ροής μάζας καυσαερίων σε υγρή βάση) ή q
 maw (ρυθμός ροής μάζας αέρα εισαγωγής σε υγρή βάση) και q
 mf (ρυθμός ροής μάζας καυσίμου) ως σήματα ελέγχου για τον επιθυμητό διαχωρισμό των καυσαερίων. Η ροή του δείγματος στη σήραγγα αραίωσης DT είναι η διαφορά μεταξύ της ολικής ροής και της ροής του αέρα αραίωσης. Ο ρυθμός ροής του αέρα αραίωσης μετράται με τη συσκευή μέτρησης ροής FM1, ο δε ρυθμός ολικής ροής με τη συσκευή μέτρησης ροής του συστήματος δειγματοληψίας σωματιδίων. Ο λόγος αραίωσης υπολογίζεται βάσει των δύο αυτών ρυθμών ροής. Για δειγματοληψία με σταθερό λόγο αραίωσης πρωτογενούς ή αραιωμένου καυσαερίου έναντι της ροής καυσαερίων (π.χ.: βοηθητική αραίωση για δειγματοληψία ΡΜ), ο ρυθμός ροής του αέρα αραίωσης είναι συνήθως σταθερός και ελέγχεται από τον ελεγκτή ροής FC1 ή την αντλία αέρα αραίωσης.
 Ο αέρας αραίωσης (αέρας περιβάλλοντος, συνθετικός αέρας ή άζωτο) φιλτράρεται με φίλτρο ιδανικής απόδοσης (HEPA).
 Σχήμα A.4-6
 Σχηματική απεικόνιση συστήματος αραίωσης μερικής ροής (τύπος ολικής δειγματοληψίας)
 α
 =
 ροή καυσαερίου κινητήρα ή βασικού αραιωμένου καυσαερίου
 β
 =
 προαιρετικό
 γ
 =
 δειγματοληψία ΡΜ
 Κατασκευαστικά στοιχεία που παρουσιάζονται στο σχήμα A.4-6:
 DAF
 =
 = Φίλτρο αέρα αραίωσης - Ο αέρας αραίωσης (αέρας περιβάλλοντος, συνθετικός αέρας ή άζωτο) φιλτράρεται με φίλτρο ιδανικής απόδοσης (HEPA).
 DT
 =
 = Σήραγγα αραίωσης ή σύστημα βοηθητικής αραίωσης
 EP
 =
 = Σωλήνας εξαγωγής ή σύστημα βασικής αραίωσης
 FC1
 =
 = Ελεγκτής ροής
 FH
 =
 = Υποδοχέας φίλτρου
 FM1
 =
 = Διάταξη μέτρησης ροής που μετρά τον ρυθμό ροής του αέρα αραίωσης
 P
 =
 = Αντλία δειγματοληψίας
 PSS
 =
 = Σύστημα δειγματοληψίας PM
 PTL
 =
 = Γραμμή μεταφοράς ΡΜ
 SP
 =
 = Καθετήρας δειγματοληψίας πρωτογενούς ή αραιωμένου καυσαερίου
 TL
 =
 = Γραμμή μεταφοράς
 Ρυθμοί ροής μάζας που εφαρμόζονται μόνο για σύστημα PFD αναλογικής δειγματοληψίας πρωτογενούς καυσαερίου:
 qmew
 =
 = Ρυθμός ροής μάζας καυσαερίου σε υγρή βάση
 qmaw
 =
 = Ρυθμός ροής μάζας αέρα εισαγωγής σε υγρή βάση
 qmf
 =
 = Ρυθμός ροής μάζας καυσίμου
 9.2.3.2. Αραίωση
 Η θερμοκρασία των αραιωτικών (αέρας περιβάλλοντος, συνθετικός αέρας ή άζωτο, όπως αναφέρεται στην παράγραφο 9.2.1.) διατηρείται μεταξύ 293 και 325 K (20 έως 52°C) πολύ κοντά στην είσοδο της σήραγγας αραίωσης.
 Επιτρέπεται η αφύγρανση του αέρα αραίωσης πριν εισέλθει στο σύστημα αραίωσης. Το σύστημα αραίωσης μερικής ροής πρέπει να είναι σχεδιασμένο έτσι ώστε να εξάγεται αναλογικό δείγμα πρωτογενούς καυσαερίου από το ρεύμα καυσαερίων του κινητήρα, το οποίο αντιστοιχεί στις διακυμάνσεις του ρυθμού ροής καυσαερίων, και να εισάγεται αέρας αραίωσης στο δείγμα αυτό για την επίτευξη θερμοκρασίας στο φίλτρο δοκιμής, όπως καθορίζεται στην παράγραφο 9.3.3.4.3 του παρόντος παραρτήματος. Για τον λόγο αυτό, είναι απαραίτητο να προσδιορίζεται ο λόγος αραίωσης έτσι ώστε να πληρούνται οι απαιτήσεις ακρίβειας της παραγράφου


text:
8.1.8.6.1 του παρόντος παραρτήματος.
 Για να εξασφαλιστεί ότι μετράται ροή που αντιστοιχεί σε μετρούμενη συγκέντρωση, πρέπει είτε να εμποδίζεται η υδατική συμπύκνωση μεταξύ της θέσης του καθετήρα δειγματοληψίας και της εισόδου του ροομέτρου στη σήραγγα αραίωσης ή να επιτρέπεται να προκύψει υδατική συμπύκνωση και να μετράται η υγρασία στην είσοδο του ροομέτρου. Το σύστημα PFD μπορεί να θερμαίνεται ή να μονώνεται ώστε να αποφεύγεται η υδατική συμπύκνωση. Η υδατική συμπύκνωση προλαμβάνεται σε όλη τη σήραγγα αραίωσης.
 Ο ελάχιστος λόγος αραίωσης είναι από 5:1 έως 7:1 βάσει του μέγιστου ρυθμού ροής καυσαερίων του κινητήρα κατά τη διάρκεια του κύκλου δοκιμής ή κατά το διάστημα δοκιμής.
 Ο χρόνος παραμονής στο σύστημα είναι από 0,5 έως 5 δευτερόλεπτα, όπως μετράται από το σημείο εισαγωγής του αραιωτικού έως τον υποδοχέα (τους υποδοχείς) του φίλτρου.
 Για να προσδιοριστεί η μάζα των σωματιδίων, απαιτείται σύστημα δειγματοληψίας σωματιδίων, φίλτρο δειγματοληψίας σωματιδίων, ζυγός σταθμικής ανάλυσης και θάλαμος ζύγισης ελεγχόμενης θερμοκρασίας και υγρασίας.
 9.2.3.3. Δυνατότητα εφαρμογής
 Μπορεί να χρησιμοποιηθεί σύστημα PFD για την εξαγωγή αναλογικού δείγματος πρωτογενούς καυσαερίου για οποιαδήποτε συνεχή δειγματοληψία ή δειγματοληψία παρτίδας σωματιδιακών και αέριων εκπομπών κατά τη διάρκεια οποιουδήποτε κύκλου λειτουργίας υπό μεταβατικές συνθήκες (NRTC και LSI-NRTC), οποιουδήποτε κύκλου λειτουργίας διακριτών φάσεων NRSC ή οποιουδήποτε κύκλου λειτουργίας RMC.
 Το σύστημα μπορεί να χρησιμοποιηθεί επίσης για προηγουμένως αραιωμένα καυσαέρια, στην περίπτωση που, μέσω σταθερού λόγου αραίωσης, αραιώνεται μια ήδη αναλογική ροή (βλέπε σχήμα A.4-6). Με τον τρόπο αυτό, πραγματοποιείται βοηθητική αραίωση από μια σήραγγα CVS, ώστε να επιτευχθεί ο απαραίτητος λόγος ολικής αραίωσης για τη δειγματοληψία ΡΜ.
 9.2.3.4. Βαθμονόμηση
 Η βαθμονόμηση του συστήματος PFD για την εξαγωγή αναλογικού δείγματος πρωτογενούς καυσαερίου εξετάζεται στην παράγραφο 8.1.8.6 του παρόντος παραρτήματος.
 9.3. Διαδικασίες δειγματοληψίας
 9.3.1 Γενικές απαιτήσεις δειγματοληψίας
 9.3.1.1. Σχεδιασμός και κατασκευή καθετήρα
 Ο καθετήρας είναι το πρώτο εξάρτημα σε ένα σύστημα δειγματοληψίας. Εισέρχεται σε ένα ρεύμα πρωτογενούς ή αραιωμένου καυσαερίου για να εξάγει δείγμα, έτσι ώστε οι εσωτερικές και οι εξωτερικές επιφάνειές του να είναι σε επαφή με το καυσαέριο. Το δείγμα μεταφέρεται από τον καθετήρα σε μια γραμμή μεταφοράς.
 Οι καθετήρες δειγματοληψίας διαθέτουν εσωτερικές επιφάνειες από ανοξείδωτο χάλυβα ή, στην περίπτωση δειγματοληψίας πρωτογενούς καυσαερίου, οποιοδήποτε μη αντιδραστικό υλικό ικανό να αντέχει στις θερμοκρασίες του πρωτογενούς καυσαερίου. Οι καθετήρες δειγματοληψίας τοποθετούνται στα σημεία όπου τα συστατικά αναμειγνύονται στη μέση συγκέντρωσή τους στο δείγμα και όπου ελαχιστοποιείται η παρεμβολή με άλλους καθετήρες. Συνιστάται όλοι οι καθετήρες να μην επηρεάζονται από οριακά στρώματα, απορρεύματα και τυρβώδεις ροές - ιδίως κοντά στην έξοδο ενός σωλήνα εξαγωγής πρωτογενούς καυσαερίου όπου δύναται να προκύψει αθέλητη αραίωση. Ο καθαρισμός ή η έκπλυση προς τα πίσω ενός καθετήρα δεν επηρεάζει άλλον καθετήρα κατά τη δοκιμή. Μπορεί να χρησιμοποιηθεί ένας μεμονωμένος καθετήρας για την εξαγωγή δείγματος περισσότερων του ενός συστατικών, εφόσον ο καθετήρας πληροί όλες τις προδιαγραφές για κάθε συστατικό.
 9.3.1.1.1. Θάλαμος ανάμειξης (κατηγορία NRSh)
 Στις περιπτώσεις όπου επιτρέπεται από τον κατασκευαστή, μπορεί να χρησιμοποιηθεί θάλαμος ανάμειξης κατά τις δοκιμές κινητήρων της κατηγορίας NRSh. Ο θάλαμος ανάμειξης αποτελεί προαιρετικό κατασκευαστικό στοιχείο ενός συστήματος δειγματοληψία πρωτογενούς καυσαερίου και τοποθετείται στο σύστημα εξαγωγής καυσαερίων μεταξύ του σιγαστήρα και


text:
του καθετήρα δείγματος. Το σχήμα και οι διαστάσεις του θαλάμου ανάμειξης και της σωλήνωσης πριν και μετά από αυτόν είναι τέτοια, ώστε να παρέχουν καλά αναμεμειγμένο, ομοιογενές δείγμα στο σημείο τοποθέτησης του καθετήρα δείγματος και, παράλληλα, να αποτρέπουν φαινόμενα ισχυρής πάλμωσης ή συντονισμού του θαλάμου που επηρεάζουν τα αποτελέσματα των εκπομπών.
 9.3.1.2. Γραμμές μεταφοράς
 Οι γραμμές μεταφοράς που μεταφέρουν δείγμα που έχει εξαχθεί από έναν καθετήρα σε έναν αναλυτή, μέσο αποθήκευσης ή σύστημα αραίωσης ελαχιστοποιούνται σε μήκος τοποθετώντας τους αναλυτές, τα μέσα αποθήκευσης και τα συστήματα αραίωσης όσο το δυνατό πλησιέστερα στους καθετήρες. Ο αριθμός των καμπυλών στις γραμμές μεταφοράς είναι ο μικρότερος δυνατός και η ακτίνα τυχόν αναπόφευκτων καμπυλών είναι η μέγιστη δυνατή.
 9.3.1.3. Μέθοδοι δειγματοληψίας
 Για τη συνεχή δειγματοληψία και τη δειγματοληψία παρτίδας, που παρουσιάστηκαν στην παράγραφο 7.2. του παρόντος παραρτήματος, ισχύουν οι ακόλουθες προϋποθέσεις:
 α)
 Κατά την εξαγωγή δείγματος από σταθερό ρυθμό ροής, το δείγμα μεταφέρεται επίσης με σταθερό ρυθμό ροής.
 β)
 Κατά την εξαγωγή δείγματος από μεταβλητό ρυθμό ροής, ο ρυθμός ροής του δείγματος μεταβάλλεται κατ’ αναλογία του μεταβλητού ρυθμού ροής.
 γ)
 Η αναλογική δειγματοληψία επικυρώνεται όπως περιγράφεται στην παράγραφο 8.2.1 του παρόντος παραρτήματος.
 9.3.2. Δειγματοληψία αερίων
 9.3.2.1. Καθετήρες δειγματοληψίας
 Χρησιμοποιούνται καθετήρες είτε μονής θύρας είτε πολλαπλών θυρών για τη δειγματοληψία αέριων εκπομπών. Οι καθετήρες δύναται να είναι προσανατολισμένοι προς οποιαδήποτε διεύθυνση σε σχέση με τη ροή του πρωτογενούς ή αραιωμένου καυσαερίου. Σε ορισμένους καθετήρες, οι θερμοκρασίες του δείγματος ελέγχονται ως εξής:
 α)
 Στην περίπτωση καθετήρων που εξάγουν NOX από αραιωμένο καυσαέριο, η θερμοκρασία του τοιχώματος του καθετήρα ελέγχεται ώστε να αποφεύγεται η υδατική συμπύκνωση.
 β)
 Στην περίπτωση καθετήρων που εξάγουν υδρογονάνθρακες από αραιωμένο καυσαέριο, η θερμοκρασία του τοιχώματος του καθετήρα συνιστάται να ελέγχεται περίπου στους 464 K (191°C) ώστε να ελαχιστοποιείται η επιμόλυνση.
 9.3.2.1.1. Θάλαμος ανάμειξης (Κατηγορία NRSh)
 Όταν χρησιμοποιείται σύμφωνα με την παράγραφο 9.3.1.1.1 του παρόντος παραρτήματος, ο εσωτερικός όγκος του θαλάμου ανάμειξης δεν είναι μικρότερος από το δεκαπλάσιο του όγκου εμβολισμού κάθε κυλίνδρου του κινητήρα που υποβάλλεται σε δοκιμή. Ο θάλαμος ανάμειξης συνδέεται όσο το δυνατόν πιο κοντά στο σιγαστήρα του κινητήρα και έχει ελάχιστη θερμοκρασία εσωτερικής επιφάνειας 452 K (179 °C). Ο κατασκευαστής μπορεί να καθορίζει τις προδιαγραφές της σχεδίασης του θαλάμου ανάμειξης.
 9.3.2.2. Γραμμές μεταφοράς
 Χρησιμοποιούνται γραμμές μεταφοράς με εσωτερικές επιφάνειες από ανοξείδωτο χάλυβα, PTFE, VitonTM ή οποιοδήποτε άλλο υλικό που διαθέτει καλύτερες ιδιότητες για τη δειγματοληψία εκπομπών. Χρησιμοποιείται μη αντιδραστικό υλικό ικανό να αντέχει στις θερμοκρασίες των καυσαερίων. Μπορούν να χρησιμοποιούνται φίλτρα σε σειρά, εάν το φίλτρο και το περίβλημά του πληρούν τις ίδιες απαιτήσεις θερμοκρασίας με τις γραμμές μεταφοράς, ως εξής:
 α)
 Για γραμμές μεταφοράς ΝΟX ανάντη είτε ενός μετατροπέα ΝΟ2 σε ΝΟ που πληροί τις προδιαγραφές της παραγράφου 8.1.11.5 του παρόντος παραρτήματος είτε ενός ψύκτη που πληροί τις προδιαγραφές της παραγράφου 8.1.11.4 του παρόντος παραρτήματος, διατηρείται θερμοκρασία δείγματος που αποτρέπει την υδατική συμπύκνωση.
 β)
 Για γραμμές μεταφοράς THC, διατηρείται θερμοκρασία της τάξης των 464 ± 11 K (191 ± 11 °C) σε ολόκληρη τη γραμμή. Εάν λαμβάνεται δείγμα πρωτογενούς καυσαερίου, μια μη προθερμασμένη, μονωμένη γραμμή μεταφοράς μπορεί να


text:
συνδεθεί απευθείας σε έναν καθετήρα. Το μήκος και η μόνωση της γραμμής μεταφοράς σχεδιάζονται έτσι ώστε να ψύχεται η μέγιστη αναμενόμενη θερμοκρασία πρωτογενούς καυσαερίου σε βαθμούς όχι κάτω από τους 464 K (191 °C), όπως αυτοί μετρώνται στην έξοδο της γραμμής μεταφοράς. Στην περίπτωση δειγματοληψίας αραιωμένου καυσαερίου, επιτρέπεται ζώνη μετάβασης μεταξύ του καθετήρα και της γραμμής μεταφοράς μήκους έως 0,92 m για τη μετάβαση της θερμοκρασίας του τοιχώματος στους 464 ± 11 K (191 ± 11 °C).
 9.3.2.3. Εξαρτήματα προετοιμασίας δείγματος
 9.3.2.3.1. Αποξηραντές δείγματος
 9.3.2.3.1.1. Απαιτήσεις
 Μπορούν να χρησιμοποιηθούν αποξηραντές δείγματος για την απομάκρυνση υγρασίας από το δείγμα, με σκοπό τη μείωση της επίδρασης του νερού στις μετρήσεις αέριων εκπομπών. Οι αποξηραντές δείγματος πληρούν τις απαιτήσεις που ορίζονται στην παράγραφο 9.3.2.3.1.1 και στην παράγραφο 9.3.2.3.1.2 του παρόντος παραρτήματος. Στην εξίσωση (A.5-13) χρησιμοποιείται περιεκτικότητα σε υγρασία ίση με 0,8 % όγκου H2O.
 Για τη μέγιστη αναμενόμενη συγκέντρωση υδρατμών H
 m, με την τεχνική απομάκρυνσης του νερού διατηρείται η υγρασία του CLD στο ≤ 5 γραμμάρια νερού/χιλιόγραμμο ξηρού αέρα (ή ίση με ≤ 0,8 % όγκου H2O), τιμή που αντιστοιχεί σε 100 % σχετική υγρασία στους 277,1 K (3,9 C) και 101,3 kPa. Αυτός ο προσδιορισμός της υγρασίας ισοδυναμεί επίσης με περίπου 25 % σχετική υγρασία σε 298 K (25 °C) και 101,3 kPa. Αυτό μπορεί να καταδειχθεί
 α)
 Με τη μέτρηση της θερμοκρασίας στην έξοδο του αποξηραντή δείγματος· ή
 β)
 Με τη μέτρηση της υγρασίας σε ένα σημείο ακριβώς ανάντη του αναλυτή CLD· ή
 γ)
 Με την εκτέλεση της διαδικασίας επαλήθευσης που εκτίθεται στην παράγραφο 8.1.8.5.8 του παρόντος παραρτήματος.
 9.3.2.3.1.2. Επιτρεπόμενος τύπος αποξηραντών δείγματος και διαδικασία εκτίμησης της περιεκτικότητας σε υγρασία μετά τον αποξηραντή
 Μπορεί να χρησιμοποιηθεί οποιοσδήποτε τύπος αποξηραντή δείγματος που περιγράφεται στην παρούσα παράγραφο για τη μείωση της επίδρασης του νερού στις μετρήσεις αέριων εκπομπών.
 α)
 Εάν χρησιμοποιείται αποξηραντής οσμωτικής μεμβράνης ανάντη οποιουδήποτε αναλυτή αερίων ή μέσου αποθήκευσης, πληροί τις προδιαγραφές θερμοκρασίας της παραγράφου 9.3.2.2 του παρόντος παραρτήματος. Παρακολουθούνται το σημείο δρόσου, T
 dew, και η απόλυτη πίεση, p
 total, κατάντη ενός αποξηραντή οσμωτικής μεμβράνης. Η ποσότητα νερού υπολογίζεται όπως καθορίζεται στο παράρτημα 5 χρησιμοποιώντας συνεχώς καταγεγραμμένες τιμές των T
 dew και p
 total ή τις μέγιστες τιμές τους που παρατηρήθηκαν κατά τη διάρκεια μιας δοκιμής ή τα σημεία ρύθμισης συναγερμού τους. Ελλείψει απευθείας μέτρησης, η ονομαστική τιμή p
 total λαμβάνεται από την ελάχιστη απόλυτη πίεση του αποξηραντή που αναμένεται κατά τη δοκιμή.
 β)
 Δεν μπορεί να χρησιμοποιηθεί θερμικός ψύκτης ανάντη ενός συστήματος μέτρησης THC για κινητήρες ανάφλεξης με συμπίεση. Εάν χρησιμοποιείται θερμικός ψύκτης ανάντη ενός μετατροπέα NO2 σε ΝΟ ή ενός συστήματος δειγματοληψίας χωρίς μετατροπέα NO2 σε ΝΟ, ο ψύκτης πληροί τις απαιτήσεις ελέγχου επιδόσεων απώλειας NO2 που καθορίζονται στην παράγραφο 8.1.11.4 του παρόντος παραρτήματος. Παρακολουθούνται το σημείο δρόσου, T
 dew, και η απόλυτη πίεση, p
 total, κατάντη ενός θερμικού ψύκτη. Η ποσότητα νερού υπολογίζεται όπως καθορίζεται στο παράρτημα 5 χρησιμοποιώντας συνεχώς καταγεγραμμένες τιμές των T
 dew και p
 total ή τις μέγιστες τιμές τους που παρατηρήθηκαν κατά τη διάρκεια μιας δοκιμής ή τα σημεία ρύθμισης συναγερμού τους.


text:
Ελλείψει απευθείας μέτρησης, η ονομαστική τιμή p
 total λαμβάνεται από την ελάχιστη απόλυτη πίεση του θερμικού ψύκτη που αναμένεται κατά τη δοκιμή. Εάν πραγματοποιείται έγκυρη υπόθεση του βαθμού κορεσμού στο θερμικό ψύκτη, μπορεί να υπολογιστεί η τιμή T
 dew βάσει της γνωστής απόδοσης του ψύκτη και συνεχούς παρακολούθησης της θερμοκρασίας του ψύκτη, T
 chiller. Εάν δεν καταγράφονται συνεχώς τιμές T
 chiller, η μέγιστη τιμή που παρατηρείται κατά τη διάρκεια μιας δοκιμής ή το σημείο ρύθμισης συναγερμού της μπορεί να χρησιμοποιηθεί ως σταθερή τιμή για τον προσδιορισμό μιας σταθερής ποσότητας νερού σύμφωνα με το παράρτημα 5. Εάν πραγματοποιείται έγκυρη υπόθεση ότι η τιμή T
 chiller ισούται με την τιμή T
 dew, μπορεί να χρησιμοποιηθεί η τιμή T
 chiller αντί της τιμής T
 dew σύμφωνα με το παράρτημα 5. Εάν μπορεί να υποτεθεί έγκυρα σταθερή αντιστάθμιση θερμοκρασίας μεταξύ των τιμών T
 chiller και T
 dew, λόγω γνωστής και σταθερής ποσότητας επαναθέρμανσης δείγματος μεταξύ της εξόδου του ψύκτη και της θέσης μέτρησης της θερμοκρασίας, αυτή η υποτιθέμενη τιμή αντιστάθμισης θερμοκρασίας μπορεί να χρησιμοποιηθεί στους υπολογισμούς εκπομπών. Η εγκυρότητα οποιωνδήποτε υποθέσεων που επιτρέπονται βάσει της παρούσας παραγράφου καταδεικνύεται με τεχνική ανάλυση ή με δεδομένα.
 9.3.2.3.2. Αντλίες δείγματος
 Χρησιμοποιούνται αντλίες δείγματος ανάντη ενός αναλυτή ή μέσου αποθήκευσης για οποιοδήποτε αέριο. Χρησιμοποιούνται αντλίες δείγματος με εσωτερικές επιφάνειες από ανοξείδωτο χάλυβα, PTFE ή οποιοδήποτε άλλο υλικό που διαθέτει καλύτερες ιδιότητες για τη δειγματοληψία εκπομπών. Σε ορισμένες αντλίες δείγματος, οι θερμοκρασίες ελέγχονται ως εξής:
 α)
 Εάν χρησιμοποιείται αντλία δείγματος NOX ανάντη είτε ενός μετατροπέα NO2 σε ΝΟ που πληροί τις προδιαγραφές που ορίζονται στην παράγραφο 8.1.11.5 είτε ενός ψύκτη που πληροί τις προδιαγραφές που ορίζονται στην παράγραφο 8.1.11.4 του παρόντος παραρτήματος, προθερμαίνεται προκειμένου να αποτραπεί η υδατική συμπύκνωση.
 β)
 Εάν χρησιμοποιείται αντλία δείγματος THC ανάντη ενός αναλυτή THC ή μέσου αποθήκευσης, οι εσωτερικές επιφάνειές της προθερμαίνονται έως όριο ανοχής της τάξης των 464 ± 11 K (191 ± 11 °C).
 9.3.2.3.3. Διατάξεις έκπλυσης αμμωνίας
 Μπορούν να χρησιμοποιηθούν διατάξεις έκπλυσης αμμωνίας για οποιαδήποτε ή όλα τα συστήματα δειγματοληψίας αερίων, με σκοπό την αποτροπή της παρεμποδιστικής δράσης της NH3, της επιμόλυνσης του μετατροπέα NO2 σε NO και του σχηματισμού επικαθίσεων στο σύστημα δειγματοληψίας ή τους αναλυτές. Κατά την εγκατάσταση μιας διάταξης έκπλυσης αμμωνίας τηρούνται οι συστάσεις του κατασκευαστή.
 9.3.2.4. Μέσα αποθήκευσης δειγμάτων
 Στην περίπτωση δειγματοληψίας μέσω σάκων, οι όγκοι αερίων αποθηκεύονται σε επαρκώς καθαρά δοχεία που εκπέμπουν ελάχιστα αέρια ή επιτρέπουν ελάχιστα τη διαπερατότητα των αερίων. Χρησιμοποιείται ορθή τεχνική κρίση για τον προσδιορισμό αποδεκτών κατώτατων ορίων καθαριότητας και διαπερατότητας των μέσων αποθήκευσης. Για να καθαριστεί ένα δοχείο, μπορεί να καθαρίζεται και να εκκενώνεται επανειλημμένα και να θερμαίνεται. Χρησιμοποιείται εύκαμπτο δοχείο (όπως σάκος) σε περιβάλλον ελεγχόμενης θερμοκρασίας ή ένα άκαμπτο δοχείο ελεγχόμενης θερμοκρασίας το οποίο εκκενώνεται αρχικά ή έχει όγκο που μπορεί να μετατοπιστεί, όπως μια διάταξη εμβόλου και κυλίνδρου. Χρησιμοποιούνται δοχεία που πληρούν τις προδιαγραφές που παρέχονται στον ακόλουθο πίνακα A.4-6.
 Πίνακας A.4-6
 Υλικά δοχείου δειγματοληψίας παρτίδας αερίων
 CO, CO2, O2, CH4, C2H6, C3H8, NO, NO2
 (4)
 πολυβινυλοφθορίδιο (PVF) (5) για παράδειγμα TedlarTM, φθοριούχο πολυβινυλιδένιο (5) για παράδειγμα KynarTM, πολυτετραφθοροαιθυλένιο


text:
(6) για παράδειγμα TeflonTM, ή ανοξείδωτος χάλυβας (6)
 HC
 πολυτετραφθοροαιθυλένιο (7) ή ανοξείδωτος χάλυβας (7)
 9.3.3. Δειγματοληψία σωματιδιακού υλικού (PM)
 9.3.3.1. Καθετήρες δειγματοληψίας
 Χρησιμοποιούνται καθετήρες ΡΜ με μία οπή στο άκρο τους. Οι καθετήρες ΡΜ είναι προσανατολισμένοι με μέτωπο απευθείας προς τα ανάντη.
 Ο καθετήρας ΡΜ μπορεί να προστατεύεται με καπέλο που πληροί τις απαιτήσεις του σχήματος A.4-7. Στην περίπτωση αυτή, δεν χρησιμοποιείται ο προταξινομητής που περιγράφεται στην παράγραφο 9.3.3.3. του παρόντος παραρτήματος.
 Σχήμα A.4-7
 Σχέδιο καθετήρα δειγματοληψίας με προταξινομητή με μορφή καπέλου
 Cross-section
 9.3.3.2. Γραμμές μεταφοράς
 Συνιστάται να χρησιμοποιούνται μονωμένες ή προθερμασμένες γραμμές μεταφοράς ή προθερμασμένο περίβλημα ώστε να ελαχιστοποιούνται οι διαφορές θερμοκρασίας μεταξύ των γραμμών μεταφοράς και των συστατικών των καυσαερίων. Χρησιμοποιούνται γραμμές μεταφοράς που είναι αδρανείς όσον αφορά τα ΡΜ και ηλεκτρικά αγώγιμες στις εσωτερικές επιφάνειες. Συνιστάται να χρησιμοποιούνται γραμμές μεταφοράς ΡΜ από ανοξείδωτο χάλυβα. Οποιοδήποτε άλλο υλικό πέραν του ανοξείδωτου χάλυβα πρέπει να έχει τις ίδιες επιδόσεις δειγματοληψίας με τον ανοξείδωτο χάλυβα. Η εσωτερική επιφάνεια των γραμμών μεταφοράς ΡΜ είναι ηλεκτρικά γειωμένη.
 9.3.3.3. Προταξινομητής
 Επιτρέπεται η χρήση προταξινομητή ΡΜ, ο οποίος εγκαθίσταται στο σύστημα αραίωσης αμέσως πριν από τον υποδοχέα φίλτρου, για την απομάκρυνση σωματιδίων μεγάλης διαμέτρου. Επιτρέπεται να χρησιμοποιείται μόνο ένας προταξινομητής. Εάν χρησιμοποιείται καθετήρας σε σχήμα καπέλου (βλέπε σχήμα Α.4-7), δεν επιτρέπεται η χρήση προταξινομητή.
 Ο προταξινομητής ΡΜ μπορεί να είναι είτε αδρανειακός κρούστης είτε κυκλωνικός διαχωριστής. Είναι κατασκευασμένος από ανοξείδωτο χάλυβα. Ο προταξινομητής είναι κατάλληλος για την απομάκρυνση τουλάχιστον του 50 % των ΡΜ με αεροδυναμική διάμετρο 10 μm και όχι άνω του 1 % των ΡΜ με αεροδυναμική διάμετρο 1 μm πάνω από το εύρος τιμών των ρυθμών ροής για το οποίο χρησιμοποιείται. Η έξοδος του προταξινομητή είναι διαμορφωμένη με ένα μέσο παράκαμψης οποιουδήποτε φίλτρου δειγματοληψίας ΡΜ, έτσι ώστε να μπορεί να σταθεροποιηθεί η ροή του προταξινομητή πριν από την έναρξη της δοκιμής. Το φίλτρο δειγματοληψίας ΡΜ είναι τοποθετημένο σε απόσταση έως 75 cm κατάντη της εξόδου του προταξινομητή.
 9.3.3.4. Φίλτρο δειγματοληψίας
 Η δειγματοληψία του αραιωμένου καυσαερίου γίνεται με φίλτρο που ικανοποιεί τις απαιτήσεις που ορίζονται στις παραγράφους 9.3.3.4.1 έως 9.3.3.4.4 του παρόντος παραρτήματος κατά την ακολουθία των φάσεων δοκιμής.
 9.3.3.4.1. Προδιαγραφές φίλτρων
 Όλοι οι τύποι φίλτρων έχουν απόδοση συλλογής τουλάχιστον 99,7 %. Μπορούν να χρησιμοποιούνται οι μετρήσεις του κατασκευαστή του φίλτρου δειγματοληψίας που εκφράζονται στα ονομαστικά μεγέθη του προϊόντος του, ώστε να αποδεικνύεται η συμμόρφωση με την απαίτηση αυτή. Το υλικό του φίλτρου είναι:
 α)
 υαλοβάμβακας επικαλυμμένος με φθοράνθρακα (PTFE) ή
 β)
 μεμβράνη φθοράνθρακα (PTFE).
 Εάν η αναμενόμενη καθαρή μάζα ΡΜ στο φίλτρο υπερβαίνει τα 400 μg, μπορεί να χρησιμοποιηθεί φίλτρο με ελάχιστη αρχική απόδοση συλλογής 98 %.
 9.3.3.4.2. Μέγεθος φίλτρου
 Το ονομαστικό μέγεθος του φίλτρου αντιστοιχεί σε διάμετρο 46,50 mm ± 0,6 mm (διάμετρος χρώσης τουλάχιστον 37 mm). Μπορούν να χρησιμοποιηθούν φίλτρα μεγαλύτερης διαμέτρου με την πρότερη σύμφωνη γνώμη της αρχής έγκρισης τύπου. Συνιστάται η αναλογικότητα μεταξύ επιφάνειας φίλτρου και χρώσης.
 9.3.3.4.3. Αραίωση και έλεγχος θερμοκρασίας των δειγμάτων ΡΜ
 Τα δείγματα ΡΜ αραιώνονται τουλάχιστον μία φορά ανάντη των γραμμών μεταφοράς στην περίπτωση συστήματος CVS και κατάντη στην περίπτωση συστήματος PFD


text:
(βλ. παράγραφο 9.3.3.2 του παρόντος παραρτήματος σχετικά με τις γραμμές μεταφοράς). Η θερμοκρασία του δείγματος ελέγχεται και παραμένει σε τιμές με όρια ανοχής 320 ± 5 K (47 ± 5 C), όπως αυτή μετράται σε οποιοδήποτε σημείο σε απόσταση έως 200 mm ανάντη ή 200 mm κατάντη του μέσου φίλτρου ΡΜ. Το δείγμα ΡΜ προορίζεται να θερμανθεί ή να ψυχθεί κυρίως μέσω συνθηκών αραίωσης, όπως προσδιορίζεται στο στοιχείο α) της παραγράφου 9.2.1 του παρόντος παραρτήματος.
 9.3.3.4.4. Μετωπική ταχύτητα στο φίλτρο
 Η μετωπική ταχύτητα στο φίλτρο είναι από 0,90 έως 1,00 m/s, ενώ ποσοστό μικρότερο του 5 % των καταγεγραμμένων τιμών ροής υπερβαίνει το συγκεκριμένο εύρος τιμών. Εάν η συνολική μάζα ΡΜ υπερβαίνει τα 400 μg, η μετωπική ταχύτητα στο φίλτρο μπορεί να μειωθεί. Η μετωπική ταχύτητα μετράται ως ογκομετρικός ρυθμός ροής του δείγματος στην πίεση ανάντη του φίλτρου και στη θερμοκρασία του μετώπου του φίλτρου, διαιρούμενος διά της εκτεθειμένης επιφάνειας του φίλτρου. Χρησιμοποιείται η πίεση στον σωλήνα εξαγωγής ή στη σήραγγα CVS ως πίεση προς τα ανάντη, εάν η μείωση της πίεσης από το σύστημα δειγματοληψίας ΡΜ έως το φίλτρο είναι μικρότερη από 2 kPa.
 9.3.3.4.5 Υποδοχέας φίλτρου
 Για την ελαχιστοποίηση της τυρβώδους εναπόθεσης και για να εναποτίθεται το ΡΜ ομοιόμορφα σε ένα φίλτρο, χρησιμοποιείται αποκλίνουσα γωνία κώνου 12,5° (από το κέντρο) για την πραγματοποίηση της μετάβασης από την εσωτερική διάμετρο της γραμμής μεταφοράς έως την εκτεθειμένη διάμετρο του μετώπου του φίλτρου. Χρησιμοποιείται για τη μετάβαση αυτή ανοξείδωτος χάλυβας.
 9.3.4. Περιβάλλον σταθεροποίησης και περιβάλλον ζύγισης ΡΜ για σκοπούς σταθμικής ανάλυσης
 9.3.4.1. Περιβάλλον σταθμικής ανάλυσης
 Στην παρούσα παράγραφο περιγράφονται τα δύο περιβάλλοντα που απαιτούνται για τη σταθεροποίηση και τη ζύγιση ΡΜ για σκοπούς σταθμικής ανάλυσης: το περιβάλλον σταθεροποίησης ΡΜ, στο οποίο αποθηκεύονται τα φίλτρα πριν από τη ζύγιση· και το περιβάλλον ζύγισης, στο οποίο βρίσκεται ο ζυγός. Τα δύο περιβάλλοντα δύναται να βρίσκονται σε κοινό χώρο.
 Αμφότερα τα περιβάλλοντα σταθεροποίησης και ζύγισης διατηρούνται απαλλαγμένα από ξένες ουσίες του περιβάλλοντος, όπως σκόνη, αερολύματα ή ημιπτητικά υλικά που θα μπορούσαν να επιμολύνουν τα δείγματα ΡΜ.
 9.3.4.2. Καθαριότητα
 Επαληθεύεται η καθαριότητα του περιβάλλοντος σταθεροποίησης ΡΜ με τη χρήση φίλτρων αναφοράς, όπως περιγράφεται στην παράγραφο 8.1.12.1.4 του παρόντος παραρτήματος.
 9.3.4.3. Θερμοκρασία του θαλάμου
 Η θερμοκρασία του θαλάμου (ή της αίθουσας) μέσα στον οποίο προετοιμάζονται και ζυγίζονται τα φίλτρα σωματιδίων διατηρείται μεταξύ 295 ± 1 K (22 ± 1 °C) κατά τη διάρκεια της προετοιμασίας και της ζύγισης όλων των φίλτρων. Η υγρασία διατηρείται σε σημείο δρόσου 282,5 ± 1 K (9,5 ± 1 °C) και σε σχετική υγρασία 45 % ± 8 %. Εάν το περιβάλλον σταθεροποίησης και το περιβάλλον ζύγισης είναι ξεχωριστά, το περιβάλλον σταθεροποίησης διατηρείται εντός ορίων ανοχής 295 ± 3 K (22 ± 3 °C).
 9.3.4.4. Επαλήθευση συνθηκών περιβάλλοντος
 Κατά τη χρήση οργάνων μέτρησης που πληρούν τις προδιαγραφές της παραγράφου 9.4., επαληθεύονται οι ακόλουθες συνθήκες περιβάλλοντος:
 α)
 Καταγράφονται το σημείο δρόσου και η θερμοκρασία περιβάλλοντος. Οι τιμές αυτές χρησιμοποιούνται για να προσδιοριστεί εάν τα περιβάλλοντα σταθεροποίησης και ζύγισης παραμένουν εντός των ορίων ανοχής που καθορίζονται στην παράγραφο 9.3.4.3 του παρόντος παραρτήματος για


text:
τουλάχιστον 60 λεπτά πριν από τη ζύγιση των φίλτρων.
 β)
 Η ατμοσφαιρική πίεση στο περιβάλλον ζύγισης καταγράφεται συνεχώς. Ως αποδεκτή εναλλακτική, μπορεί να χρησιμοποιηθεί βαρόμετρο που μετρά την ατμοσφαιρική πίεση εκτός του περιβάλλοντος ζύγισης, εφόσον μπορεί να διασφαλιστεί ότι η ατμοσφαιρική πίεση είναι πάντα εντός εύρους ±100 Pa από την κοινή ατμοσφαιρική πίεση. Παρέχεται μέσο καταγραφής της πιο πρόσφατης ατμοσφαιρικής πίεσης όταν ζυγίζεται κάθε δείγμα ΡΜ. Η τιμή αυτή χρησιμοποιείται για τον υπολογισμό της διόρθωσης άνωσης ΡΜ που περιγράφεται στην παράγραφο 8.1.12.2 του παρόντος παραρτήματος.
 9.3.4.5. Εγκατάσταση του ζυγού
 Ο ζυγός εγκαθίσταται ως εξής:
 α)
 Εγκαθίσταται σε μια πλατφόρμα απομόνωσης των δονήσεων, ώστε να είναι απομονωμένος από εξωτερικό θόρυβο και δονήσεις.
 β)
 Προστατεύεται από τη φυσική ροή αέρα μέσω ενός ηλεκτρικά γειωμένου αντιστατικού πετάσματος.
 9.3.4.6. Στατικό ηλεκτρικό φορτίο
 Το στατικό ηλεκτρικό φορτίο ελαχιστοποιείται στο περιβάλλον του ζυγού ως εξής:
 α)
 Ο ζυγός είναι ηλεκτρικά γειωμένος.
 β)
 Χρησιμοποιούνται τσιμπίδες από ανοξείδωτο χάλυβα, εάν πρόκειται να γίνει μη αυτόματος χειρισμός των δειγμάτων ΡΜ.
 γ)
 Οι τσιμπίδες γειώνονται με ιμάντα γείωσης ή παρέχεται στον χειριστή ιμάντας γείωσης, έτσι ώστε ο ιμάντας γείωσης να έχει κοινή γείωση με το ζυγό.
 δ)
 Παρέχεται διάταξη εξουδετέρωσης του στατικού ηλεκτρισμού, η οποία είναι ηλεκτρικά γειωμένη από κοινού με το ζυγό, ώστε να απομακρύνεται το στατικό φορτίο από τα δείγματα ΡΜ.
 9.4. Όργανα μέτρησης
 9.4.1. Εισαγωγή
 9.4.1.1. Πεδίο εφαρμογής
 Στην παρούσα παράγραφο καθορίζονται τα όργανα μέτρησης και οι σχετικές απαιτήσεις συστήματος που αφορούν τη δοκιμή εκπομπών. Στα όργανα αυτά περιλαμβάνονται εργαστηριακά όργανα για τη μέτρηση των παραμέτρων του κινητήρα, των συνθηκών του περιβάλλοντος, των παραμέτρων που σχετίζονται με τη ροή και των συγκεντρώσεων εκπομπών (πρωτογενές ή αραιωμένο καυσαέριο).
 9.4.1.2. Τύποι οργάνων
 Οποιοδήποτε όργανο αναφερόμενο στο παρόν παράρτημα χρησιμοποιείται όπως περιγράφεται στο παράρτημα (βλ. πίνακα 5 για ποσότητες μέτρησης που παράγουν τα όργανα αυτά). Κάθε φορά που ένα όργανο που αναφέρεται στο παρόν παράρτημα χρησιμοποιείται κατά τρόπο που δεν έχει καθοριστεί ή χρησιμοποιείται κάποιο άλλο όργανο στη θέση του, εφαρμόζονται οι απαιτήσεις σχετικά με την ισοδυναμία που καθορίζονται στην παράγραφο 5.1.3 του παρόντος παραρτήματος. Στην περίπτωση που προσδιορίζονται περισσότερα του ενός όργανα για μια συγκεκριμένη μέτρηση, ένα από αυτά αναφέρεται από την αρχή έγκρισης τύπου κατά την αίτηση ως όργανο αναφοράς ώστε να καταδεικνύεται ότι μια εναλλακτική διαδικασία είναι ισοδύναμη με την προσδιορισμένη διαδικασία.
 9.4.1.3. Εφεδρικά συστήματα
 Δύναται να χρησιμοποιηθούν δεδομένα από πολλαπλά όργανα για τον υπολογισμό των αποτελεσμάτων μιας μοναδικής δοκιμής για όλα τα όργανα μέτρησης που περιγράφονται στην παρούσα παράγραφο, κατόπιν προηγούμενης έγκρισης της αρχής έγκρισης τύπου. Τα αποτελέσματα από όλες τις μετρήσεις καταγράφονται και τηρούνται τα ανεπεξέργαστα δεδομένα. Η απαίτηση αυτή εφαρμόζεται ανεξάρτητα από το εάν οι μετρήσεις χρησιμοποιούνται πραγματικά στους υπολογισμούς ή όχι.
 9.4.2. Καταγραφή και έλεγχος δεδομένων
 Το σύστημα δοκιμών μπορεί να επικαιροποιεί δεδομένα, να καταγράφει δεδομένα και να ελέγχει συστήματα σχετικά με το αίτημα χειριστή, το δυναμόμετρο, τον εξοπλισμό δειγματοληψίας και τα όργανα μέτρησης. Χρησιμοποιούνται συστήματα εξαγωγής και ελέγχου δεδομένων που μπορούν να καταγράφουν δεδομένα με τις ελάχιστες συχνότητες που έχουν προσδιοριστεί, όπως παρουσιάζεται στον πίνακα A.4-7 (ο πίνακας αυτός δεν εφαρμόζεται στη